lighting in Kansas City, KS\nAudio & Video Equipment Manufacturing Broadcasting & Media Production engineering Entertainment & Arts equipment & supplies Kansas City, KS, United States kansascity LIGHTS Motion Picture Motion Picture Equip & Supplies Motion Picture Equip & Supplies-Mfrs Motion Picture Equipment Motion Picture Equipment & Supplies Photographic Equipment & Supplies Photographic Equipment Manufacturers retail shop Theater theatrical equipment Theatrical Equipment & Supplies\nAdvertising Alternative Medicine Auto Repair & Service Carpet Cleaning Clinics & Hospitals Computer Network Design & Systems concrete construction roads Cruises Insurance kansascity line-haul operating Medical Centers Network Consultants residential Roofing Contractors sheet metalwork Siding Siding Contractors street Tree Services\nBoom Lifts business services C.I.D. Contractors-Equipment & Supls-Renting Earth Moving Earth Moving & General Moving equipment Equipment Rental General Moving High Reach Lawn & Garden Lawn & Garden Equipment leasing Material Handling rental service Rental Service-stores & Yards Saws Stihl Tool Rental Trucks & Trailers\nalpo BAGS BATTERIES BEVERAGES CANDIES CHIPS department stores discount Discount Stores General Merchandise Retail General Merchandise Stores grocery Pawn Shops & Discount Stores Pet grooming retail Retail Shops Shopping suave variety store Variety Stores\nDollies Household Goods & Furniture Storage household storage Indoor Storage Long Term Storage Mini Storage Moving Moving Supplies Moving Trucks nothing yet. Self Storage special warehousing & storage Storage Storage Household & Commercial Trailers & towing Trucks for sale U-Haul Vehicle Storage Warehouse Storage warehousing\nBathroom Remodeling Bathroom Supply Braun Builders & Contractors Cabinet & Counter Tops decorative home accessories & gifts General Merchandise Hair Care Products Hand Sanitizer Home Furnishings House Furnishings household kitchen cabinets & equipment interior decorators & designers Interior Designers & Decorators Kitchen Cabinets & Equipment Dealers Other Pergo Remodeling Tooth Health Wholesale Hardwoods\nBuilding Contractors-Commercial & Industrial Commercial Construction Contractors Data Communication Data Communication Service Datacom Electric Contractors Electrical Contractors Electricians Engineering Federal Government Contractors General Electric Home and Garden Kellogg-American Lighting Maintenance Lighting Maintenance Service Line Builders Service single-family housing construction\nCategories: Theatrical Equipment home furnishings home furnishings stores lamp lighting Lighting Equipment Manufacturers Lighting Equipment Nec Mfrs Lighting Stores & Light Fixtures Lighting Wholesale miscellaneous retail stores Music and Show Venues Services Theater Theater Production Theatrical & Stage Lighting Equipment Theatrical and Stage Lighting Equipment Theatrical Equipment Theatrical Equipment & Supplies theatrical supplies Theatrical/Stage Lighting Equip Whls\nPhone: (913) 432-3419\nagricultural services contractor cooling Estimates garden heating HVAC landscape landscape architect landscape architecture landscaping Landscaping / Lighting Landscaping Services Landscaping Services & Supplies lawn lawn and garden plumber plumbing Sprinklers & Irrigation Water Gardens


ALGA CONTROL 250 ML. - Pez Center -Accesorios y mantenimiento para acuario peces, material acuariofilia, estanques.\nALGA CONTROL 250 ML.\nNEW-JET NJ 3500 850-3300 L/H. 2,55 M.\nULTRAVIOLETA REPTILE COMPACT SPECIALIST ...\nCRYSTALCYL MINI 200 GR.\nRECARGA TEST CALCIO N 3


adidas Bayern Munich Core Hoodie - AP1659 - AuthenticSoccer.com\n:: adidas Bayern Munich Core Hoodie\nadidas Bayern Munich Core Hoodie\nItemHoodieSizeAS-AXLColorRedCountryGermanyLeagueChampions LeagueBundesligaNotable Players1 Manuel Neuer, 5 Mats Hummels, 6 Thiago, 7 Franck Ribéry, 8 Javi Martínez, 9 Robert Lewandowski, 10 Arjen Robben, 11 Douglas Costa, 13 Rafinha, 14 Xabi Alonso, 17 Jérôme Boateng, 18 Juan Bernat, 21 Philipp Lahm, 22 Tom Starke, 23 Arturo Vidal, 25 Thomas Müller, 26 Sven Ulreich, 27 David Alaba, 28 Holger Badstuber, 29 Kingsley Coman , 30 Niklas Dorsch, 32 Joshua Kimmich, 35 Renato Sanches, 37 Julian Green, 38 Erdal Öztürk, 40 Fabian BenkoOfficial Name and NumberNo\nOur adidas Bayern Munich Core Hoodie lets you stay warm and support your team. Includes Bayern and adidas logos. Front pockets.


JACOB, GAUEKO LANGILEA. MATZ;CHEMINEAU, LEONARD (IL.). 9788418252754 Librería Entre Líneas


Paggisi sa Sadiring Bado Kan Panahon kan Bibliya | Aram Mo Daw?\nAn Torrengbantayan—Pag-aadalan na Edisyon | Abril 2014\nBASAHON SA Afrikaans Albanian Aleman Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Drehu Dutch Efik English Español Estonian Ewe Finnish Ga Georgian Greenlandic Griego Guarani Gujarati Gun Haitian Creole Hapon Hebreo Hiligaynon Hindi Hungarian Icelandic Igbo Iloko Indonesian Italiano Kannada Kazakh Kikaonde Kikuyu Kinyarwanda Kirghiz Kirundi Kongo Koreano Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Ndebele Ndonga Nepali Ngabere Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Pranses Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Ruso Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tshiluba Tsonga Turkish Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zulu\nKaidtong mga panahon kan Bibliya, ano an buot sabihon pag tuyong ginisi nin sarong tawo an bado niya?\nSA Kasuratan, dakul kitang mababasang pangyayari kun sain may mga indibidwal na ginirisi an sulot nindang bado. Garo nakakangalas iyan para sa mga parabasa ngunyan, pero sa mga Judio sarong paagi iyan nin pagpahiling nin grabeng emosyon na dara nin pagkadesperado, grabeng kamunduan, pagkasupog, pagkaanggot, o pagmundo.\nHalimbawa, kan maaraman ni Ruben na dai na niya maililigtas si Jose dahil naipabakal na ini para magin uripon, “ginisi niya an saiyang gubing.” Kan sa paghuna kan saindang Ama na si Jacob siniba si Jose nin mabangis na hayop, “ginisi ni Jacob an saiyang gubing.” (Gen. 37:18-35, BPV) * “Ginisi [ni Job] an saiyang gubing” kan sinabi sa saiya na nagadan an gabos niyang aki. (Job 1:18-20, BPV) ‘Girisi an gubing’ kan sarong mensahero na nagduman sa Halangkaw na Saserdoteng si Eli tanganing sabihon na nadaog sa ralaban an mga Israelita, nagadan an duwang aking lalaki ni Eli, asin nasamsam an kaban kan tipan. (1 Sam. 4:12-17, BPV) Kan basahon ki Josias an Ley, narealisar niya an mga sala kan banwaan kaya “ginisi niya an saiyang gubing.”—2 Ha. 22:8-13, BPV.\nSa pagbista ki Jesus, kan madangog kan Halangkaw na Saserdoteng si Caifas an mga tataramon na para sa saiya paglanghad, na bako man totoo, ‘ginisi niya an saiyang gubing.’ (Mat. 26:59-66) Sinasabi sa sarong rabbinikong tradisyon na an siisay man na makadangog na linalanghadan an pangaran nin Diyos obligadong gision an saiyang bado. Pero pagkatapos na laglagon an templo kan Jerusalem, nagtao nin opinyon an mga rabbi na “kun madangog ngunyan nin saro na piglalanghadan an Pangaran nin Diyos, dai na niya kaipuhan gision an saiyang bado, ta kun gigision magigin trapo na iyan.”\nSiyempre, an paggisi kan sulot na bado mayong saysay sa paghiling nin Diyos apuwera sana kun talagang tunay an pagmundo nin saro. Kaya, sinabihan ni Jehova an saiyang mga lingkod na “gision,” o ‘lugadon, an saindang puso bakong an saindang mga gubing, asin magbalik sa saiya.’—Joel 2:13.\nI-share I-share Aram Mo Daw?\nAram Mo Daw?—Abril 2014\nArugon an Pagtubod ni Moises\nNahihiling Mo Daw an Saro na “Dai Nahihiling”?\nISTORYA NIN BUHAY An Bilog na Panahon na Ministeryo—Kun Sain Ako Dinara Kaiyan\nDai nin Makakapaglingkod sa Duwang Kagurangnan\nKusugi an Buot Mo—Si Jehova an Saimong Paratabang!\nPinapahalagahan Mo Daw an Mamumuton na Pagbabantay ni Jehova?\nText Mga opsiyon sa pag-download AN TORRENGBANTAYAN—PAG-AADALAN NA EDISYON Abril 2014\nI-share I-share AN TORRENGBANTAYAN—PAG-AADALAN NA EDISYON Abril 2014\nAN TORRENGBANTAYAN—PAG-AADALAN NA EDISYON Abril 2014\nAram Mo Daw?—Marso 2020\nAram Mo Daw?—Nobyembre 2019\nAram Mo Daw?—Abril 2019\nAram Mo Daw?—Pebrero 2019


Buhay-Gadan by Jimple Borlagdan - issuu\nÂŠ2013 Jaime Jesus Uy Borlagdan Pwede gamiton an arin man na parte kan libro basta igwang paisi sa may kagsurat. Para sa impormasyon pwede magsurat sa: waterpatterns@yahoo.com Kua sa patos: Frederic Maurice Lim Disenyo kan patos: Kagsurat\nOMAW Kay Kagurangnan an gabos na kaomawan; an burabod kan gabos na dunong buda kakayanan; ginikanan kan gabos na kagayunan buda kapangyarihan; an paratao kan tali, kaliwanagan buda pagmaan. Ano man kuta na pasi ki gayon an mapurot sa gibo iuli Saiya an onra, ano man kuta na dagom ki silyab an masiâ€™rip sa hinimo, marumdom na Siya an raba-raba. An rawitdawit, paagi kan tataramon, na taâ€™wan ki ngaran an kagabsan. Mala ta an kagabsan lawas kan Kagurangnan sa lambang tataramon an Saiyang kayaonan. Lugod an pagbugkos ko ki tataramon digdi an maging sadit ko man na paagi ki pagkurahaw sa pag-rokyaw buda pag-omaw kan kamurawayan kan Ngaran kan Kagurangnan. Siring man an danay kong utang na buot sa pamitsan ni Srimate Siddhaswarupananda Paramahamsa Prabhupad na iyo an nagtanom kan Ngaran kan Diyos sa sakong daghan. Kun bako sa Saiyang herak sa paagi kan Saiyang mga tataramon wara akong maisusurat na may kamugtakan. Mapaogma ko man lamang Siya sa atang na ini. Jaya! Jaya! Haribol! Jaya! Jaya! Krishna!\nNama Om Vishnu Padaya Krishna Prestaya Bhutale Srimate Siddhaswarupananda Paramahamsa Iti Namine Baja Sri Krishna Caitanya Prabhu Nityananda, Sri Advaita Gadadhara, Srivas Adi Gaur Bhakta Vrindam Hare Krishna Hare Krishna Krishna Krishna Hare Hare Hare Rama Hare Rama Rama Rama Hare Hare\nâ€œBayaan na ilubong kan gadan an saindang mga gadan.â€? Mateo 8:22\nPAMIBI Igisi kan tigre an liog kan usa. Ikinit kan lawa an layog-layog sa lapat. Ikayas kan rignos an ulod sa guma. Sa halunan kan sawa, bilog pa an kino. Dawa an burak na pitsel minakipot na li'tag sa insektong nalumay sa hamot kan digta. Sa kadlagan, an solamenteng basol iyo su magatol. An dugo sa daga wara ki may sala. Pigbabasog sana kan kadlagan an saiyang sadiri sa pagbahog kan saiyang sadiri. Nakapuntok na man an puro kan tarom sa malaman na tulak kan upon. Ugaring, garo kasa'lan na buhian an garod na dai lamang nagpaaram sa boses sa saiyang daghan. 11/8/12. Karangahan.\nWARA MAN TALAGANG TIGRE Haloy na man an bukudan Kan ukay buda tigre. Sa haloy, huna ngani kan ukay Nagdadalagan na man sana siya Buda dai man talagang tigre. Ugaring may mga beses na diit pa Siyang maabot kan kambrot Kaya minabalik an saiyang ugot. Pag nakakarayo-rayo, nakakapurupahingalo, Nakakalingaw-lingaw, nakakalakaw-lakaw. Pag butwa kan tigre sa harayo Dangan sana naman an kurab, minaruhab. Siring an bukudan, sagkod napudpod na man Su tuhod kan ukay, buda dai na matios su tanglay. Nasabutan ini kan tigre kan nahiling na sana kaini Na nakatindog su ukay na garo nakaluwag nang ugay. Tuminunong na man sa pagdalagan su tigre, kampante An maluway niyang baklay parani sa siertong pamanggi. Inipos na man kan ukay su saiyang buhay, Nagtaklob kan mata buda pigkumbinsi su sadiri na wara man ki tigre.\nUHOT SA SALOG Dai na kita mahilingan. Arog talaga kaan. Sa buhay na ini sana kita magtutuparan. Arog kita kan duwang uhot na enot magkairibang naglalataw sa sulog, papagsuhayon kan mga gapo, sa hewas kan salog, dipisil na magtagbo. Kun magkasabatan man otro, saro man sana baga an sierto, maubayan ki madali, dangan mapugtasan.\nKUMILING KA Kumiling ka sa saimong piglalakawan: pawara an dalan. Pero huni ka naghihingowa ki iwawalat sa saimong likudan. Masusog an gira kan baklay mo sa daga, matuom an saimong ngaran nindang yaon sa saimong lubutan. Pero, asi humiling ka ta an dalan napapara. Nagwawalat ka ki gira sa dagang pawara. 10-29-12. Pawa.\nPANGATURUGAN Sa pangaturugan ko matangaon na naghahanap kita ki makukua sa sararadong bangketa nagtutuktok, naglalaom na igwa pa ki magbuka. Sa pangaturugan ko piruton na ako muya ko na magkaturog ngani magimata. 1/25/13 Pawa.\nMINUYA, MINAâ€™WOT Minuya, minaâ€™wot: Puting bado, puting kape, Puting ngipon, puting kili-kili. Inabtan sa hudyan: Puting buhok, puting tamong, Puting burak, puting kahon. 11/2/12\nAKI KO Pig-iisip mo na kuta dai ka na sana iminundag. Dai ta ka mababasol. Sa kinaâ€™ban na ini dakol na balang pamakdol may para bansag may para kua ki balon may para tuklang sa urumbasan dawa an tililing kan bagting nagtataram: â€œTama na an karawatan!â€? Ugaring, baba, bako pa ngani iyan an kabilugan kan bilog na kinaban sa totoo igwa pa ki mas tunay na kaipuhan kang ipagagrangay. Ngapit bae sana, ta sasaparon mo an katotoohan na gabos na iminundag magkakahelang, na gabos na iminundag magurang, na gabos na iminundag magagadan. Aki kong sadit, tama an saimong haâ€™dit matali an saimong agrangay, ta an gabos na nagadan imumundag giraray. Agosto 8, 2012. Pawa.\nPURSA Pirmi an iuran, ipugol itagal, itios an tulos pagbulos, pagpusngak pagpadayaw ki pursa. Reserbado an enerhiya sa inertia kan pasensiya padiklom ki padiklom an pagtipon palumlom ki palumlom an paghalat para sa marhay na panahon na mahinog man sa daghan an pinursang paglaom buda lumuwas sa sirungan ikang nangangandam. 11/1/12. Pawa.\nDUWANG AYAM Igwang duwang ayam sa harong Mabalukag su saro, su saro gisgison. Su mabarbon, Benjie an ngaran, Su saro an apod sana ayam. Su saro kaya binayadan, su saro napurot sa dalan. Dawa sain minalukob su saro, Su saro nakagakod sa may pinto. Biyo piglulutuan su saro, Su saro kun ano sana an yaon sa sagmawan. Pag nagbatok su saro, pig-uubo, pig-aagoy-agoy Su saro pag nagbatok, ihayo, isikadan. Sa ngonian aram ta na man garo kun sain paduman-su saro paladan, su saro naurihan. Pag banggi ugaring mantang su saro katubay kan mga tawo, kontentado sa pagkaataman Su saro sa diklom naglalaom mabuhian. Setyembre 16, 2012. Pawa.\nPAROY Hilinga nindo an mga bayong sa langit, ni dai sinda nagtatanom, o nag-aani, no nagtatambak sa kamalig; pero pigpapakaon sinda kan saindong Ama sa kalangitan. Bako daw dulo pa an saindong kantidad kaysa sainda? Mateo 6:26\nIni su pigpasuruhayan na paroy. Sa binaranga na tambak, ini su tada sa tahaw. Sarong sako sa puro kan halawig na aldaw kan pagginik. Naglalakop na an banggi, hali sa mga umang anit; pigsusubol na kan huyop an satong pagal sa katre. Kaya an mga tataramon masigkat minabuklos hali sa mga ngimot— hidali na man na makauli sa silensiyo. Sa trangkilong kina’ban pwede taramon kan duwa na “sakuya” an sarong bagay. Arog kan sarong sakong paroy na ini. An apod na kaan “satuya.” Na an buot talagang sabihon, bako ta. Kundi “Saiya.” Ugaring huyan na an diklom sa satong paghiling. Kasubago pang aga kan sa payo ta nag-arik-arik an dagit kan ragit. May napadumanan man gilayon su sako sa hudyan. Kun kisay, bako na man importante. An magayon ti’nuhon, kan wara na kita gabos, iyo su mga pasi na naula hali sa sakong luho na pigsarama-samaan kan kasubago pa naglalaom na mga bayong. 2/12/13 Karangahan.\nDOMINGA DAKULON NA MUYA Dominga dakulon na muya dai makua kun paâ€™no maogma. Muya magpinta kan wara pa su brutsa, kan yaon na muya naman maggitara. Huni na su gitara, sayaw naman an muya, kan nasa itaas na, libong gabos, ta tuminindog na garo istatwa. Muya magsurat, muya sumakat sa bulod muya magtana ki awot, umataman ki ulod. Dawa ano gibuhon, dawa ano maâ€™woton, pirmi maulamon an muya abuton. Dominga dai maogma dakulunon kaya an muya. 10-16-12. Karangahan\nOGMA An ogma sa kinaban, kutok. Dawa may sakit, pagpinindot an lindok, maulok.\nPANERENOTAN "Kuta" an pait na pigtitios kan Panduwa: Makaskas man kuta siya, ugaring an Enot mas makaskas saiya. Sa kadaugan nagkakaigwa na sana siyang gana na dumagos aga-aga sa paglaom na ini na an aldaw na maeenot na man siya. â€œManâ€? an dugos na an hamis pigtitimpla pa niya sa hingowa kan saiyang ori, sa daing pugtas na higos kan saiyang uyam. Ini an halong agyat na pighihinghing kan saiyang ngabil-kagat sa likod na nag-uulang sa hiling niya saiya dapat. Kaya man an Enot an dai nungka ma-ogma. Siya an dawa habo na dai makasayuma. Sa kapuâ€™ngawan kan dalan na siya an enot na mahampang an nagbubusol na sana saiyang dumalagan iyo an takot na maumbasan. Pamibi niya pirmi an signos kan puro kun hain naghahalat an saiyang trono kun hain an tandan buda palakpak kan tawo. Ugaring an duwang ini kaipuhan mag-ingat sa Pantulo yaon sana sa hudyan dai nagkakaalo pinabakal na pati kalag sa demonyo makahagad sana ki milagro. 4/15/2012.\nMGA PRESYO Mala sa pisong (P1.00) suka nilaoglaog su aki kan ama. Minudamuda kan amo su katabang sa kinyentoson (P500.00) na vase na napasa. Magtugang dai nagti'nuhan sagkod kagadanan sa manang five hundred thousand (P500,000.00) Mag padehon sa kandila nag-ulian sa san ribong (P1000.00) utang. Nagbadilan sa tinampo kan nagasgasan su two million (P2,000,000.00) na awto. Rinaotan su katrabaho sa san ribong (P1000.00) dagdag sa sweldo. Daraga, nagpakayo sa maestro para sa traynta milon (P30,000.00) na telepono. Sa hitman na beterano presyo kan tawo anom na sero (000,000.00) Mamira an kaogmahan? Depende sa tindahan. Otso mil (P8,000.00) igwa ka nang ayam-ayam mag taga dila kan lugad mo sa daghan. Sanggatos (P100.00) igwa ka nang nini pag daing laog an banggi. Sarong milyon, duwang milyon, tulo pwedeng magluha ka na sa ogma mo. Dulo na kun sa yaman yaon na sa pirak an pandok mo, ika na garo an pinakamaogmang tawo.\nMALA SA TRIP Mala sa trip, latak an ipapamahawan ki Burnok kan ama niyang si Tor na janitor sa sarong kumpanya, na nasisirni pirmi ni Louie na sekyu kan Power Trip agency, na mala bultok kasubanggi, ikinit kan layonesa kan HR na si Miss Amy, na para timplang kape kan bantog na si Sir Joey an kagurangnan sa salog kinse, na nagiging Jose, na dai makabaring kamote, pag itabuga kan Presidente Kadsadiri, na minakilpis na gari binabaying ogis pag idulak kan Donya Muslak niyang misis, na oripon, suruguon, kiko-kikong magaruon kan ugbon niyang si Tyrone na sa eskwelahan, latak an isnakan hali ki Burnok pag ini natitripan. Abril 28, 2012\nKARMA Sisay ka kaito? Baad ngani kairiba mo ako. Siring kita kaitong duwang pato pigsususog kun sain sagkod an kaling masulog pigsususoysoy an gabos na laboy sa dugi, tuka amog-amog sa ogma sa ati lingaw an pauli sa siram kan dai pakaaram dai namangnohan su takmang padangadang dai labot sa higot sa liog, sa lanit kan darangan iluwag na daing balukag kataning kan bilog. An aram ko sana kun sisay itong kaito satuya kuminaon iyo na ngonian ining satuyang pighahalon. Mayo 6, 2012. Karangahan.\nBURABOD Nagsungko kami sa tubig Domingo sa puro kan kapagalan. Sarong semanang hingowa, digdi mabalong maghingalo. Maalingahot an aldaw; malipot an tubig. Nadudurat sa paglugom; naghahanap ki takig. Pag naliptan may dahilan magpaimbong. Kahampang an alak, maharang na sumsuman. Pag napaso an dila, dakol na inumon. Ugaring padagos an paha, garo burabod, dai maubos.\nUDTO Hanap su huyop inagi ko sa taghoy an alingahot buda babloy. Tulong padis na singit kan mga durudaragitang nagsusurop ki sopdrink an sakong nakilingan. Tulos su saro nakamangno insigida de kwatro tangad man ako sagin dai ituyo sa langit na halos dagat nasilag ko su paros sa binanderang buradol biyo nagsusulog an ikog. Abril 28, 2012. Karangahan.\nPAGPAKATUROG Pinakaturog ninda pinainom ki kun ano o binutod sa makapirot na kanta su sakuyang dara-dara. Kan sierto na su nanok halawig su hangos kan hutok, su tikab sa ogma biyong nag-uutnga. Hinghing kan kamot, ano pa? Simbag kan mata, mus na! Dali-dali sinda, durungan nagharali mga oripon na nakabuhi. Gabos sinda, binayaan ninda sa saiyang madiklom na kama su sakuyang dara-dara an makasadiri nindang hadi. Mayo 22, 2012. Karangahan\nDAGIT, LIBOG Mahalnas na tabili an dagit sa gugom kan isip. Minapusngak na lanit sa kaskas kan ngimot. Rara na itigis sa talingang kalis. Raba-rabang minahawan ki kaawagan sa daghan. Duman an ginikanan diklom na nakanganga: Burabod an libog ki alpog na nagbabaga. 1/25/13 Pawa.\nPALAMIG Dai man sa pigtataram ko, noy, na an pagkamuot sala. Kundi baad mala sa arik-arik nadadara ka sana kan saimong paha. Na an enot na palamig na maagihan sa gilid kan tinampo, dawa daing namit, dawa anas sana yelo, iyo na an mapalingaw saimo kan ulian mo. Asi, sirungi ngona, no, paliputa an saimong payo. Pag naumay-umayan hilinga ta dakol pa duman sa balyo kan tinampo. 2/5/13 Pawa.\nTUGANG KAN DAGA Minagayon mala sa patos An laog na haloy nang mapaâ€™nos An lawas na burak kun apudon sa ngana Kun bumuskad huna dai na maluyos. An lansi kan unit dai matataros Kun an tali nalumay sa tahob kan hamot An pusong nabubuyo, nakakagibong pasahot, Nakakatuga ki pagkamuot dawa dai sa buot. Sagmaw na sinapna sa kalderong bulawan Minasiram baga basta su kaldero an mamaanan An masiram sa mata, saimong kalag, mapait na basura Ta an lawas mong pinadaba tugang kan daga buda kan gabos na nalalapa. Setyembre 14, 2012. Karangahan-Pawa\nUGARING AWOT Namumururak na kuta ugaring awot kaya ko sinda ginarabot. Kisay sabi? Sabi baga ninda. Sindang nakakasabot kan mga hamot. Madabaon na kuta ugaring bako hali sa sakong kamot kaya harayo an sakuyang buot. Kaipuhan kong tukalan kan su ako nanggad nag-ataman. Sa tambak kan mga gadan layaw-layaw ining kalibangbang pigsasaro-saro an mga supang garo may pigmimidbid, may pigpapandukan, may pigpipinsar pang buhay baad naghihinghing o nagdadangog ki agrangay huna mo may pigsasalbar na kamugtakan, na dai ko nahiling, na ngonian sako pipamaanan, bago maalang, buda bumalyo ki ibang laogan. Setyembre 12, 2012. Karangahan.\nSA IBANG KINAâ€™BAN Sa ibang kinaban An bangging ining Nakakulkol ka sako Buda nakakugos ako Sa saimong iksan. Tapos na an mga gibuhon, Pig-uunog na sana su sinapna Sa sadit na kalan. An ribok kan mga aki Sa sirong minasalak Sa huni kan duli-duli Sa paglakop kan banggi. Sa lanob na sawali, kalendaryo garo O pininta, sarong ritrato ki tawo Nakasiâ€™rip satuya hali sa bintanang salming Sa bilding na dakulon na bintana, Sa syudad na dakulon na bilding, Sa kinaban na dakulon na syudad, Sa unibersong dakulon na kinaâ€™ban. 2012. Karangahan.\nURAN-BULAN Dawa magbalinghaw an uran Dai niya kayang dumugon an sildang kan bulan.\nHAPPY HOUR Pagtapos kan aldaw ubos na man an sakong buhay hali sa tindahan pasiring sa tulay o sa gilid kan tinampo manunubli ki laog sa bote buda aso.\nPAGPABUTOG Inatang mo an hangos sa sarong lobong lupos. Pinabutog sa kawatan. Pinabutog sa adalan. Pinabutog sa saod buda sa harampangan. Pinabutog kan mga hagyan mga medalyang bulawan. Pinabutog kan mga titulo sa hampang kan pintuan. Butog sa palakpak. Butog sa pagtiâ€™mak Butog sa pakigdulak. Butog sa rarom kan banggi sa pag-isip ki paagi. Butog sa irarom kan aldaw sa dulo pang pag-ibabaw. Kun dai pumutok sa hudyan dai lamang marurumduman na an lobong naging bilog na kinaban an laog puros paros palan.\nAKI BUDA PAGGURANG 1: Nata muymuyon ka, padi? 2: Pig-isip ko sana sitwasyon ko. Wara akong aki. Dai ki maataman sako paggurang ko. 1: Dai mo an kaipuhan para isipon, padi. Su kataning mi, sampulo an aki. 2: Garo maogmahon an. 1: Kaso dai na siya guminurang.\nHURURON-HURON SANA INI Dai mo napaparong? Sa gadan baga an bata kan lugar na ini. Dai ka maghaâ€™dit bako ini tula, warang mabubutod ngonian. Huron-huron sana ini. Pero, dai mo baya napaparong? Garo may nalalapa. Haloy na. Kinaâ€™gan sanang olor.\nPISTA An kanta kan kalayo sa kalan sayon sa hibi kan tangkal. Pira an satuyang ginadan makatana sanang diit na siram?\nBUHAY PAGKAON An pagkaon ngani mabuhay nagiging buhay ngani magkaon. An paghingowa na makakua nagiging pagkuang ora-ora.\nBUHAY NA GADAN Huna mo sana mabuoton ako tamili pirming nakahungko sa hampang kan santo. Dai mo sana aram, ta kun aram mo, lintian-haloy mo na akong ginadan. Kaya ngani kun muyang wara sindang maitaram mabuhay kang gari gadan.\nHARONG KAN ISI Pirmi hutok an garitgaritan, agda an mata, an dara-dara, buda kamot oruguton sa hampang kan bagla sa ibaba, mantang sa itaas, lugumon sa saiyang katurog an pagkaisi, daing pagkaising piglulupigan kan diklom. 4/9/2013. Pawa.\nSLOKA Mantang nagrarani ka sa kinaban nagrarayo ka sa Kagurangnan; mantang nagiging kinaban mo an sadiri, nagiging orog an ringis kan kagadanan. Mayo 2, 2012\nAKSIDENTE Dai man ki aksidente. Gabos minuya, kaya mo ginibo. Dawa an habo mo, pagminuya kan Kagibo, Saimong gigibuhon. An kamaâ€™wotan kan orog kapangyarihan An nagpapangyari. An Saiyang kagustuhan an kapangyarihan Na kaipuhan mangyari, ini, bako aksidente, Kundi an nagkakanigo. 12/16/12 Pawa.\nAN KAMUNDUAN KAN PAGPAOGMA KAN SADIRI SA TAHAW KAN UDTO An kamot na daing gibo Isubli kan diyablo. Ano ngani sabi ni Kagurangnan? Libog man sana, Arjuna, Itong minabusol sa sarong tawo Na gumibo ki mga bagay dawa habo niya--garo pinuwersa. Sabi kan lanob: Kun ano ngonian iyan na kapot mo, Iyo na an magigi mong puturo. Magayunon an aldaw, Tuninong an udto. Napipiga an kamugtakan mo Sa bulusan kan banyo. 10-4-2012. Karangahan\nAYAM Kan mga hudyan na aldaw Mantang su saiyang mga pag-iriba Nagpapakasinda, Suminurok su sarong ayam Sa sirong kan tambakan. Wara ki nakamangno. Pararom ki pararom na siya Sa mga gamit, Pigsususo an sadiri sa luma Buda nilingawan. Huna may pigdudulagan O may pigdudulag. Garo may kinasupugan. An progreso niya Nasusukol sa karagnas Kan saiyang kuko sa mga bagay Sa paggibong paultanan. Sa enot su tanog makangilo, Kinahaluyan sa paoro-otro su tanog Naging parte na kan kinatuâ€™dan. Sarong aldaw, kan su kamas-kamas napundo arog kan pagpuon, wara ki nakamangno. Sa kinaâ€™ban ki ribok, an paghalo ihalon. Hali sa luho na naging dalan Kan hingowang umirarom, humirarom, An parong na dai masaho, dai masabutan Kun sangaw kan daga, kan lapa O kan tuminunong o tuminuninong. 12/6/12 Pawa.\nPIRMI KANG YAON Magtubod ka sako, dai ka man "nababayaan" tamili yaon ka sa bulod o sa kun sain na dai nai-mapang isla. Nasa lambang tawo an axis, an ekwador, an sentro kan saiyang kina'ban, magtubod ka sa kalag. Ika an kalag. Pirmi kang yaon.\nZIPLINE I. Ngonian, aram ko na an pagmati kan enot na muklat hali sa kagadanan. Sa enot man sana palan an kulog dulot kan higot na kapot na piggigibo kan hutok na habo mahulog. May punto man talagang garo ka na pigtutuok mismo kan sadiri mong liog, buda an bilog mong lawas muya na magpurugtasan, palbag sa asido kan kurab na minalakop hali sa nagrarabas na daghan. Kun maihawas mo kuta an saimong pagkaisi hali sa ha'dit, masasabutan mong an gabos mong sakit dulot man sana kan takot kan hutok--na an takot iyo an mga bagay na dai niya kapot. Buda digdi mo na ngani baga maririraw an linaw kan buhang na nagsusuhay saimo buda an gubing mong tu'lang buda laman. Inda mo ngani kun kisay isog itong nagtuklang saimo pasiring sa hampas ngani magibo an enot na pagpatakdag; inda mo ngani kun kisay itong lawas na pakawalata tulos tuminagas. Laen ka na baga, ikang nagbabalyo duman sa mabalyo pa sana kasubago. Ikang an pagrusdos pigpapaknit an langit kan kagrit kan sarong nabuhian sa pagsakit. II. An enot na ti'mak sa wara an minabua sa hutok na tuod sa kayaonan kan daga. Ugaring dai mahaloy, makakaokod magtubod, sa liday buda tibay kan rida buda gakod, na iyo an minaarat saimong nahuhulog na makamati ki diit na paglayog. 4/7/13 Pawa.\nKARARIGUSAN Arog sinda kaini nag-oorogma: mga kaakian nagtuturuklangan pasiring sa tubig, maha’was para tumuklang o tuklangon gilayon. Maghapon, pinano ninda an daing pirok na aldaw ki kurahaw, kagrit kan saindang ringsal, kaduratan, kabuahan. Paorootro. Ano daw kun isi ninda na sa harayo garo ninda pigsasarama-samaan an lambang saro, ta sa arog kaining kawat sisay man an makakalikay na dai makatimtim o makainom kan naglalabaog na tubig kan saindang ugsong, ati, ba’ngog, lutab, luha—mga paknit kan saindang sadiri? Sa harayo, sa mga mata kan mga nasa kubo, an mga bakong dumog, may pigmamati an tu’lang o mata’bang na an daghan, an hiling sa gibo ninda isumada sa hugakon na terminong: karapsaw. 25 Marso 2011. Dos Montes, Malilipot.\nKAAYAMAN Arik-arik na udto; mati sa alingahot an sulog kan dugo. Sarong ayam an nakata’naw sa ibong na tinampo. Duman itoon an duwang ayam lingaw an kina’ban sa saindang piggigibo: nagpaparungan kan saindang lubutan. Enot na kabtang sa sarong sayaw na ribo-ribong taon nang pigsasayaw kan kaayaman. Dai mapu’kit an maan kan ayam sa balyo, sa saiyang kama’wotan minatirindog an saiyang barahibo, an laman, nagtatakig-takig biyo! Kun durudakula sana kuta an saiyang lawas, igwa kutang laban, kaso bako man kaya dai siya makatumang. Haloy man siya duman, nagtatakig, nagmamaan. Sa kinatapusan, dai niya man giraray napugulan dumalagan; sa tinampo dai man napugulan kan preno an kaskas na nagdangadang.\nPASLO May midbid akong ayam. Dai ko aram an apod saiya, pero kun ako an papapilion, Paslo an angay saiya. Ta paslo siya. Lawas niya sa paslo. Kapasluan na nagkalawas. Ngimot na naging ayam. Paghumhom an sentro kan saiyang pagkaayam. Sa maghapon, apat sana an gibo niya: mag lukob-katurog, mambatok, magdila kan lusi niyang la’tog, dangan iyan, magkakan. Otsenta porsyento kan panahon niya sa pagkakan, baynte, ibaranga kan tulong tada. Ngonian, an saro sa mga udto ni Paslo. Nakakaon pa sana siya. Nakaluko sa tahaw kan dalan kan natad sa dakulang harong, pigtutunaw su kinaon ngani kumaon otro. Kunsabagay, supak an saiyang bahogan. Solo bayang ataman kan duwang pasloon man na among dai na ikayang ubuson an kakanon. Sarong ikos, munan, an nakaparong kan tada niyang dugi kan mublad na tada saiya kan amo niya. Padiit-diit su kasmag sa bitis kaining oragon dumulag. Ugaring dai pa ngani lamang nakapirang lakad su ikos, kinuslaban na ini ni Paslo: “Hoy! Sakuya an! Kakaonon ko pa an!” Ruhab si mingming. Sa takot na mainaan su pigtada-tada niyang tada, dawa basugon pa, suminungkal ki nagkapirang hablo si Paslo. Kan dai niya na kaya, lukob naman siya. Tadtaod dai pa ngani naghaloy, duwa naman na rignos an nadagka sa mga mukmok na nagkaurula sa bahogan ni Paslo. Dai pa ngani nakakatuka su bayong, aw ta, ruminaburab naman su gadya: “Hoy! Sakuya an! Kakaonon ko pa an!” Layog su duwang gutom. Duminulo pa lugod su ha’dit kan ayam na baad sa sunod dai niya na mabantayan su saiyang bahogan, kaya dawa maburuldit na an tulak pigpirit niyang ubuson su saiyang tada. Ugaring dakulon pa, buda dai niya na kinaya, kaya lukob naman siya. Dakol pa an nagbalong magrani sa bahogan ni Paslo, gabos kaining inarabtan saro. Dulag sinda gabos sa isog buda, iyan, kapasluan ni Paslo. Sa paburugaw-bugaw man na ito, napagal si Paslo dawa purupapano. Nagyuruyungka na siya kan sa paultanan kan gate na saiyang pigbabantayan may nagsi’rip na sarong ayam. Arog kan ibang nagkairinot na nadagka kan panuon pang bahogan ni Paslo, luway-luway ining nagrani. Inda man kun nata ito, pero si Paslo, dawa maisog buda,\niyan, paslo, dai nakahiro. Dai siya nakakuslab o nakaraburab, dai nakabatok o dawa ipahiling an ngipon. An totoo kaan bigla siyang napa-ingat na dai makagibong ribok. An huna man lugod kan dayong ayam turog mananggad si Paslo. Sa totoo, aram ni Paslo na huna kan naglaog na ayam turog na siya kaya ini nagkaigwang kusog na buot na lumaog, buda mala ta iyo mismo ini an muya ni Paslo na gibuhon kan dayong ayam, nagkurukaturugan pa siya ngani ini dumagos. Sa nganang punaw garo kan dayong ayam, pakahiling kan umbaw na kaonon, dai na ini nagduwa-duwa kun totoong turog o bako si Paslo. Tulos kaining binalbagan su yaon sa bahogan, buda an palibot niya dagos na nalingawan. Sa pekeng pagpikit-pikit niya kan saiyang mata, pigmaanan ni Paslo an pinabayaan niyang bisita. Naghahakog-hakog ini sa pagkakan, an kustilyas sa tagilidan ralatudon nang garo mga ugat na may hilang. Iba sa mga hayop na nagdulok sa saiyang kakanon kasuba’go dai makuang pahalion ni Paslo an hayop na ngonian pig-uubos na an kakanon sa pigburubantayan niyang bahogan. Garo baga igwa ining darang kantidad na mas may balor pa sa piglalanganlanganan niyang bahog. Mala ta dai man ki nag-ulang, dagos su kakan kan dayong ayam. Dawa pa ngani nahiling niya nang nagmuklat si Paslo, nagtindog buda nagrani saiya, dai niya na hinali su ngimot niya sa bahogan buda pirit pigsususo an pwedeng ilaog sa saiyang ngimot sa pag-antisipar ki posibleng dulak. Pero dai siya dinulak ni Paslo. Nagrani sana ini saiya, arog kan luway na ginibo niya parani sa bahogan kaini kasuba’go. Idinuot ni Paslo an saiyang ngimot sa dayong ayam, pinarong su tulak kaini, su tabay, su talinga sagkod su lubutan. Kan nakasampot duman si Paslo, kinilingan siya kan dayong ayam. Sa saindang paghilingan yaon an pagkasinabutan. Kaonon para sa kaonon; punaw para sa punaw; pangangaipo para sa pangangaipo. Sa lubutan, haluyon duman si Paslo. Para sa luho na ini nagibo niya an sarong imposible: an ipanao su bilog niyang buhay-ayam piglanganan. Sa siring na negosyong relasyon, yaon an ha’dit na baad dehado siya sa itinukal, baad lugi, kun dai niya masuysoy kapakinabangi an produkto. Kaya kan namalisyahan ni Paslong garo dulo an pakinabang kan naitao niya, nakamati siyang pagkauri. Dapat siring man an sakong higos sa pagsingil kan nakua sako. Kaya naghingowa man si Paslo ta marot maubos na su pinanao, diiton pa sana su saiyang nakukua. Ngani makapatas, biyo niya managgad pigrururumsa su saiyang dungo sa lubutan kan ayam, pigsurusungkal na garo kada singhot may ba’gong nadidiskubreng kapunawan na pwede niya naman kapasluan. Sagkod sa dai na siya naugkan sa pagparong sana, dinilaan niya na ining garo na man kaunon. Dangan, pati pagdila nawa’ran na ki hamis, bako na makamuya. Sa isip niya, mas ngana an sakong naisakripisyo, kaya nagkakanigo sanang mas dakol an siram na matanaan ko. Sa hudyan, itinimak ni Paslo su inotan niyang mga bitis sa likod kan nagkakaon na ayam, an paslong kuko kan ugop-ugop, an hagas na panas na nagmamawot ki matutusok, pinagaot sa lawas na dai masayuma sagkod igwang makukua. Ini an sarong udto sa buhay kan midbid kong ayam na dai ko aram an ngaran pero kun ako papapilion, aapudon ko siyang Paslo. Baad midbid mo man an gadyang ini. Kilingi daw, baad nasa lubutan mo ini.\nPABULA KAN GAKOD Sarong lalaking trangkilo na sa saiyang sadiri, halos dai nang muya buda hanapon, an sarong aldaw naglakaw-lakaw. Nadangog niya an arual kan duwang ayam na nakagakod sa poste. Mala sa karahayan kan saiyang buot na dai natios an pagsakit kan duwang lalang, pinabuhian niya an mga ini. Pakatangkas nanggad kan kadena sa saindang liog, anong turon-turon, kamas-kamas, kayas-kayas, durudasmag kan mga ayam. Sa daghan kan lalaki an nganang ogma kan nahiling niya an pagkabuhi kan duwang hayop hali sa saindang pagtios. Haloy nagkawat su duwang ayam, garo magkaugos na haloy na dai nagkatuparan. Sabagay, dawa ngani baga magkataning sana sinda, mala sa saindang mga gapos dai sinda nagduduotan na siring kaini. Ngonian, garo sinda nagkukugosan, habo magpugtasan. Naghunlakan su duwang ayam sa palibot, walat ninda an dakol na distroso: mga masitas na kinarayas, mga basurahan na pinaturuwal, mga tsinelas na tinarabag. Pero dai sana ito sa lalaki, ta sa laog niya namamaanan niya an trayumpo kan kaogmahan hali sa katalingkasan. Sa ginibo niya, an pakamati ki onra sa sadiring kamarayan. Haloy na panahon na nagkawat su mga hayop; haloy man su lalaki na nagmaan sa tuninong na kaogmahan. Munan, turutadtaod, iba na su piggigibo kan sarong ayam. Pirit na ining nagsasakbat sa likod kan saiyang kairiba buda pigsusulbong an puminula kaining dara-dara. Dawa ngani sabot na kan lalaki an nangyayari, dai niya nalikayan na makigkig sa sinagkudan kan sitwasyon. Sa aktong ini kan duwang ayam, may narurumdoman na kama'wotan an saiyang lawas. Namamati niya an pagkusog kan sulog kan saiyang dugo, an pagkaskas kan saiyang puso. Sa ibaba kan saiyang iksan may dating kalayong napapagkutan. Nag-agap an tuninong kan saiyang isip, pirit pigpapahalo an narawrawan na trangkilo kan saiyang pagkatawo. Ugaring, an init garo kalayo na luminakop sa sarong banwang sa alang na tiklad gibo. Mantang napako su saiyang maan sa gibo kan duwang ayam, na binuhian mismo kan\nsaiya man sanang kamarayan, luway-luway siyang nagagakodan kan malanit na lubid na nakatakod sa posteng nagtitindog buda nagtatagas sa tahaw kan saiyang lawas.\nSIMULAKRA Piggagakod ko kaito su sakuyang pagkaisi sa tanog kan Hare Krishna sarong matanga sa balkon, nakatukaw, kahampang an pintong nakabukas sa banggi kan inabot ako ki nganang pirot. Kaya buminuhat ako dangan inilakaw-lakaw su sakong yungka sa laog kan harong mantang dai pigbubutasan an pisi kan 108 na pangadyion, padagos sa pagotro kan maha mantra. Maimbong an sula kan ilaw sa harong buda mala igwang ibang nakalag-kalag, naumayan su mata. Kan nasampot su gabos na kanto kan harong, napirot naman ako kan alingahot sa pagkaluom, minaâ€™wot ko gilayon su balkon buda an pintong bukas sa banggi. Pag-balik ko ugaring sa balkon, igwa nang nakatukaw sa sakong hinalean. Nakigkig ako bako sa may tawo duman kundi ta dai pwedeng igwang arog kaining tawo duman. Dai ako pwedeng masala kan likod kan itoon. Wara ini sa biswal kong memorya pero garo lukso kan dugo an pakamidbid ko saiya. Garo sana kasubaâ€™go, dai pa nahahaloy, sako itong payong nagtatapok-tapok na sa pirot, sako itong kamot na nagbibilang kan 108 na bolitas, sako itong ngimot na nagsasawod kan Hare Krishna, Hare Rama. Dangan kan akto nang patindog su lawas, para garo ilakaw-lakaw su yungka kan hutok, inabtan ako ki makapiripit-bitukang kurab. Garo dai ako nakaipos na hampangon an mag-abuton. Hidali akong suminibog. Sa sobrang kaskas, nagkadarakop ko su mga yaon sa likod ko, padulag man sa manlaen-laen na pinto buda paiplian. Abril 1, 2011. Cassandra Spring Resort, Pinagbobong, Tabaco.\nSA HARAYO KA SANA MAGIGIULOK Ito su bangging tinalikudan ko su sakong lawas sa harampangan. Wasak na ako pero muya ko pa. Garo kulang pa. Paliog na. An alak. An digwa. An digwa na nagsasalak na sa alak. Pero masupog. Ano na sana taramon kan mga padihon. Madali na man sana ini. Baad pag pigparataram ko sa sadiri kumaskas managgad an oras. Kuta pagpirok ko yaon na ako sa ibang lugar. Lingawan ko na sana na dai ko kaya. Positive thinking baga. Isipon ko na sana na hali akong Saudi, buda pakainom ko naman sana ini. Pwede man gari lansihon an pagmati. Piggigibo ko na baga an. Kusugan ko sana an imagination. Huyan na naman su baso. Mahiling ko sana an kulor kan likido, minariliwoy na ako. Dai masabutan kun tiiinumon o tisusukahon. Banog-banogon ko sana su pulutan. Ano daw kun akuon ko na sanang dai ko na kaya. Urulukan ini. Ugaring muya ko pa. Buda mga barkada ko baga ini. Bakong dapat kuta masabutan ninda? Pagsabot, garo kornihon an sa iribahan mi. Garo pambading. Wasak kun wasak baga kami. Daing tiripwasan sagkod bakong burugsok maglakaw pauli. Pwede man garong sumuka na sana ako sa hampang ninda. Pero pagol na urulukan ini. Haloy ninda an bago malilingawan. Garo man pati su may choice pa man ako. Kun pugulon ko an suka, baad kumuprit lugod ini sa dungo ko. â€˜Ta lamang, mas makasupog ito. O baad baga paginom ko bumalik su digwa sa baso! Dai na akong dulagan. Kaipuhan ko na ining gibuhon. Baâ€™go pa makaabot su baso. Buminuhat ako. Luminakaw na daing kiling-kiling. Nadangog ko pa su urulukan sa harayo. Halawigon. May pig-uulukan sinda. Su binayaan ko. Dawa ako nagi-ulok. Tuminagay man giraray su parot. Kun ano nangyari dai ko na maaaraman. Harayo na ako. Digdi sa harayo, digdi ko sana ini pwede ulukan. Abril 1, 2011. Cassandra, Pinagbobong, Tabaco City.\nHINANYOG Nagtataram an TV, an kaipuhan mo huni. Nagtataram an sine, an kaogmahan mo huni. Su magurang nagsasabi, an kamugtakan mo huni. Su amo, su relo, su katrabaho, gabos may mensahe, an dapat gibuhon, huni; an puturo mo yaon digdi, huni, huni. May opinyon an radyo, an politiko, an para-shabu, dawa an mapa'rat na kudal sa kanto, nakasurat sa udo, may pasabong saimo, huni, huni, ini, digdi! Sagkod sa madiklom na kwarto, an kataning, sa paultanan kan hangos buda sigarilyo, may suhestiyon unong sa buhay mo. Magdangog ka sana daa. Magdangog ka ngani daa. Asi, pasublia ngani daa an saimong talinga. Hinanyog, hurop-hurop, rirop sa laog kan tanog. Igwang laog? An lu'yong na an pandok nakalubog sa sadiring suka, minabungkaras hali sa pagkaturog, makataram sana ki: Nono, asi magdangog ka sako! Gabos nagtataram. Gabos muya magtaram. Gabos padayaw na sinda igwang aram. Sabi nisay, sabi baga, sabi daa, sabi ninda. An talapang sa uma tina'kab kan sawa mala sa ngaspak na dai mapugulan magbuka. Pati su namok na napulot sa daing hungok na ngimot, nakaubay sa disgrasya. Nugad an hapot: nata sa kadakulan kan dinangog, nadangog, pigdadangog, wara man giraray ki laog? An ibang may tali, minahali sa harong, klasrum, linya, payroll, pederasyon, asosasyon, organisasyon, partido, grupo. Minarayo sa ribok, buda minarani sa katoninungan kun hain an kaogmahan na madangog an pigtataram kan boses sa daghan. 11/9/12. Pawa.\nKARMABAL Sarong makulor, maogmang kinaban. Nakasurat sa karatula. Sa tahaw kan urulukan, garasudan, buda ringsal, sarong aki an napatunong. Garo baga may uminaging dampog na maitom sa hutok niyang sarong aldaw na malinawon, pano ki lobo, lapat-lapat buda tugtog kan tsubibo. Sa pandok niya an gira kan kigkig kan sarong namungaw-mungawan pakatapos ki sarong hararom, halawig na nanok. Napakalat-kalat siya, sa saiyang mga pag-iriba, sa pakaduruop kaini sa hampang kan saindang pigkakasibutan na kawat, arat, aling, linga. May dai siya masabutan. Naaraman niya sa hudyan na igwa siyang dai makua. Igwang wara. Sagkod sa an pagkiling-kiling niya buda pagkalag-kalag wara na man talagang pighahanap kundi sarong mekanikal na reaksiyon sa nangyayaring paghalukay niya kan saiyang hutok sa pagpuntok kun ano su kaipuhan niyang makua. Baad aram kan iba kun ano ito. Kaya tinikwil niya su saiyang kataning na kasubago pa pighihingowang palusuton an mga bulawan na singsing sa sarong poste. Ugaring mala uguton ini sa pag-igo buda pagpalaog, dai lamang siya kaini pigtiâ€™no. Kadungan kan nganang kamaâ€™wotan na maaraman buda an masayumahan, nagpupuon nang magpiot an saiyang hinangos sa pagkaskas kan saiyang puso. Tuminindog na siya buda dinuman su iba pang aki na yaon duman. Ugaring arog kan naenot, gabos an mga ini sibot buda nakatutok na garo nalumay na mga gadan. Wara ki nagdadangog saiya, wara ki nakakadangog o nakakahiling saiya sa kusog kan tugtog buda sa gayon kan mga malaadon na kulor. Duman suminupang an malaenon na pagmating dai na siya angay sa lugar na ini. Dangan niya narumduman na dai niya man baga kaipuhan na yaon digdi, ta nagdigdi man sana siya. Buot sabihon igwa siyang hinalean baâ€™go siya nakadigdi. Dawa su apod nakabalik saiya: sarong ulian. Sa ulian, an dahilan kan saiyang paghaâ€™dit buda paghidaw: an saiyang mga magurang. Sa pakarumdom, narugba su saiyang daghan sa kaskas kan nagdurungan na kamunduan, paghidaw buda sarong dai mapaliwanag na ugma, katalingkasan sa kahaputan. An sinagkudan, dai na siyang naginibo kundi dumurudalagan patalibong ki patalibong sa maogmang kinaban ki mga pintadong ulok, naghihibi, naggagasod, nag-aapod: Mama! Papa! Mama! Papa! Papa, papa! Mama, mama!\nKAHOY Dai na nahalat kan kahoy an tag-uran, sa paghingapos kan ragit nagsaro-saro na man su dahon niya nagluyos, pasiring sa pagkaanit. Romansang Tennyson an pakasupang niya sa batak kan lanob. Sa hudyan an trayumpo kan buhay mauli sa trahedya kan satong kaluyahan. Pero kasaâ€™lan daa an magrumdom kan kadaogan; pirang otro man daw kuminurahaw an kahoy sa saiyang kakusugan na â€œHilinga, Kagibo an sakong paghingowa! Hilinga an isog kan sakong pag-ugbos, an sadiri kong higos na minapadagos sakuya!â€? Ipadangog niya ini aldaw banggi sa saiyang kapwa na sa takot saiya nagtao kan saindang pag-omaw, respeto buda onra, dulo na duman sa nakatanom sa maray na daga, sa may limpoy o harani sa tubig. Ugaring ngonian baad dai na siya maagahan. An itsura niya ngani ngonian na dagos pang naglalaban, nakakaputon an yuropyop na dahon sa natatada nindang kahidyawan mantang pigkakaon diit-diit kan aragirang, baad herak na sana kan Kaglalang. Na pakatapos kan mapait na ori na luminuwas sa bilog niyang buhay bilang supon sa kaluyahan buda kahugakan kan mga ibang tanom, mawalat lamang saiya dawa an dignidad kan luway-luway na pag-alang. Dawa sa irarom kan murusot buda makunit niyang unit, an pag-alang kaito pa nagpuon.\nKAHOY 2 Huna ko dagos nang maluyos an kahoy na ini, dai na maabtan an tag-uran. Pero huni pa baga, pira na kaurani, lambang aldaw nagbabalik an kahidyawan. Pigti’no ko dati an saiyang hambog, sarong kahoy na nabuhay sa batak kan paril, sarong hambog na huna ko man sana. Baad ngonian hambog ko na man an pigtatanos kan Kaglalang, an pag deklara ko na sierto nang maluyos an kahoy na ini, na dai na siyang paglaom. Sisay maghuna na su dahon na pinakurikot na kan makuring ragit magkaigwa gilayon ki ba’gong la’tog, ragsip na pano ki duga, kintab-halnas na pano ki tubig-natok? Sisay mananggad kita para magtaram—ki dawa na ano. Ay, ano man an satong birtud para mag desisyon, mag maldisyon, na dai na aabtan ki tag-uran o aga an dawa anong may buhay, kun buhay ta mismo dai ta aram kun aabtan pa kan sunod na segundo. Ano an satong kabatiran para magduda sa pag-ataman kan Kaglalang! Sa itsurahon kan kahoy harayo na ini sa kaalangan. Nakakakawat gilayon an dahon kaini sa huyop, dungan sa sayaw kan ibang mga dahon buda sa bilog na kadahunan, sayon, kaabay sa gios kan kagabsan, an lambang hiro pagpa-Dios mabalos buda pag-utob sa kama’wotan kan Kaglalang, an sikretong hayag sa sarong dai tatao magmaan. Mayo 22, 2012. Karangahan.\nPAGTAâ€™NAW Naghihiro an dampog. Pwede mo hilingon bilang mga molekyuls kan ere buda tuâ€™nog na nagsusulog sa paros o pwede man hapros kan kamot kan Diyos. Arin an tama? Kun pareho, arin an mas tama? Arin an totoo? Marason an sayantipiko: piggagamit mi sana an samuyang payo. An aki man na daing muwang mataram: nagtutubod sana ako. Dai ta mabasol an adal sa saiyang tali; dai man pwedeng basulon na kalag an sarong aki. Sisay baya an orog na nakakaaram na mataram na huni an tama, iyan an sala? Gabos man kita sa salming kan bintana nakataâ€™naw sa misteryo sa kaitaasan, mantang an satong bitis nakatanom sa daga. 10-25-12. Ekadasi. Karangahan.\nPANGATURUGAN PEBRERO 5 2011 â€œAko an namit kan tubigâ€? Krishna. Bhagavad-gita 7.8\nSa pangiturugan, naghagad ako saimong inumon, pero pinabukod mo ako sa ayam. Ikang yaon sa laog kan harong, na nakakalson sanang pula. Pigkutkot ko su mga lumang tindahan na rumdom kong igwa makukua, pero marupuon na su mga tabla, haloy na daing laog, arog sako alang. Kan nakaluwas ako sa saimong kinaban, kabaing ki sarong lumang eskwelahan pag Domingo, dinara ako kan paghanap ki tubig sa saro naman na puro, sarong harong na garo dapat kong bayaan, dapat dai ko dinuman. Nag-aarik-arik an init sa luwas. Sinulo ko su harong ta daing kamugtakan.\nFRANK SINATRA HALI SA KWARTO NI LOLA Garo na banggi an aga. Minapuon pa sana, huna mo an aldaw, an mga aro-aro, an gabos, tapos na, buda dai nang ibang padumanan kundi an butaka sa may balkon, tasa ki tsaa, buda an pirak na mga bituon, pahimon-himon sa madiklom na mga puon. Orkestrang matiâ€™nison, boses na mahamison bitis ko muya nang papagtupungon. Ay, tugtog na luma, bitis ko pipagyungka, pig-iilas kan baklay sa dalan na maluway, dinugi nang tinampo sa paghatod kan mga nagkapira na man na maburakon na karo. 10-26-12. Karangahan.\nPAG-ULI Kadaklan sato, mauli man sa hapon na arog kaini. Pigmamaanan ko an buta kong lolahon mantang nahihiling niya sa paâ€™san na diklom an napara niya nang buhay. Nagbabalik sa pausus niya nang katanosan an riraw na mga aldaw kan matarom pa an saiyang giromdom. Garo su nagkagan na digta sa lukas kan kutsilyo nagdumig gilayon ki mga haâ€™dit, lugo-lugo buda agrangay. Sukat kaini bigla na sana siyang may ikawkaw sa paros na baso o payo ki makuapo, bigla na sana siyang minabungkaras na garo may nalingawan sa saod, minagasod ki ngaran buhay man o gadan. Aw, ta garo baga nambabalos siya, ta kami na baga lugod na nasa luwas kan pighuhuna niya nang kinaban an garo na mga buta, ta dai mi mahiling an ayam na pighahayo niya, dai mi aram kun sain hanapon an aking mahuhulog. Dawa nakakabalik pa man an saiyang pagsabot sa ngonian, kun hain siya buda kami, aram kong dai mahaloy dagos na siyang mahali, mauli sa kun sain siya hali. Baad ini na sana an hamis na makukua sa ritratong ini. Sa haloy na panahon na ginumos an pandok niya sa pagtios kan kulog, nakauli sa ngimot niya an sarong ulok. Dawa ngani kun hilingon garo ini sarong nagdudugong kalot na garo daing huhugpaan, garo aram ko kun ano an nagkalot kaini. Duman igwa na gilayon siyang ngipon, buda yaon siya sa tahaw kan saiyang kusina. Sibot an mga hiro pero may ayam sa irarom kan lamisa. Naghahagong an amak sa dapog, okupado pa pati su kusinilya. Nag-uuran sa luwas, arog ngonian, buda su mga makuapo niya, winalat saiya kan mga naghihiringowa kaining magurang, pirang otro niya nang pigpapasirong ta marot maghirilang. kay Soccoro Boton-Uy Hulyo 29, 2012\nISIPON, IPUSON Ano man an mga isipon kan gadan? Ano an saiyang mga ipuson? Ngonian na dai nang lawas an mga pangaipong nakatakod sa saiyang lawas, nakalataw na sana siya sa halo. Sabot niya na garo ngonian an totoong kamugtakan kan ibinado saiyang laman, ngonian na pigpapakinabangan na ini kan mga ulalo. Hilinga, ta dai siya nauuraw. Trangkilo. Bako arog kaitong arog na sana kaito an saiyang pag-alit sa gabos na nakatakod sa saiyang unit. Buda su mga tiniripon niyang gamit, tuom niya pa daw, kairiba kan mga paboritong namit? Mapaliwoy pa daw siya sa giromdom kan dating kabit? Ni importante pa daw saiya na dati igwa siyang lapit? Igwa daang baâ€™gong kapritso si padi, hain su uri, pigkakapkap niya sa saiyang daghan. Inanab na daa kan tugang su heras na pagsadiri, haini su dagit? Wara nang duga dawa pigpiripit. Taros na siya sa gabos. Nag-aagi saiya an sulog kan kinaâ€™ban, dai niya na makaputan an yaraon duman, siring man siya, dai na kaini makaputan.\nSU DATI MONG KWARTO Su dati mong kwarto, TV room na palan. Su dai nakaaram kun ano ini dati, dai maaaraman kun ano ini dati. Su liya-liya mo, nagblend in na sa ba’gong sopa, burakan, terno sa kurtina. Harain an mga kulor na ini kaitong yaon ka digdi? Hain ining sildang? Kan bisita mo an oras, warang muyang umintra sa hururon na kumposo ki sarong halawigon na hangos. Piniga ka kan paghalat, sagkod sa puro kan paros. An pagwaltak kan kurtina. Ugaring, haloy na bagang uya sa mata mo an diklom. Ba’go pa an katarata. Gabos man garong matang nagmaan sa kina’ban, garo iyo na an padumanan. Ugaring, sisay man ako buda an sakong mga ispekulasyon? Ano man an aram ko sa diklom, akong daing daghan? Pigduduno an dalan kan siertong ngapit? Ngapit, ngapit. Arog sana talaga kaini garo an sulog na nagbubusol sa lambang yaon na pumasiring sa dai. Sarong pangaturugan na nagkakaskas pag harani na an pagmuklat. Yaon ka pa sana digdi; ngonian wara ka na. Ngapit—ngapit—dawa akong nakakalapag an kada lakad sa danay na andar kan ngonian na ti’makan, matunong man, ngapit, sagkod, maabtan kan paabot, buda maging nakaagi. 10-16-12. Karangahan.\nTRANSCRIPT KAN SIKRETONG INTERBYU NI MS. PAM PAZ-SICAT SA SARONG ERMITANYO\nLagatak kan puon kan recording. Hukol. Paros. Ikik kan kun anong bayong. Saradiyot na kirikiti kan subo kan hukol. Napapara an mga tanog pag minalaog an boses, minakusog giraray sa katoninungan buda sa pawang kan mga pasimbagan. P:\nNakua ta ka man giraray. Haloy ta kang hinanap. Yaon ka man lang palan digdi. Nabasa ko na palan su hudyan mong libro. Mga pitong taon na nakaagi. Magayon. Siring kan dati.\nMaogma ako para saimo.\nMay nagayunan ka.\nAh. Thank you. Kumusta ka man palan digdi sa... ba’go mong environment? Conducive man? Nagsusurat ka pa man siguro? Nata palan...digdi?\nWara. Muya ko sana sa harayo. Mawara. Ki diit na panahon.\nKulang-kulang 15ng taon. Dakulon nang ibang ngaran nagbuburutwa. Pigsusundan an mga gira mo—siguro proud ka at least? Pero su iba pwedeng nalapwasan ka na—dai ka na ba-bother? Joke. Su iba pigkukumbinsi an sadiri nindang dai ka naging. Dai ko sinda mabasol. 15ng taon. Tsk.\nLaen na man an sakuyang pigpapaogma.\nThe depth. Wow. Magabat na deklarasyon. Ano man ngaya an pighugutan mo kan dramang an?\nMagayon digdi sa isla; nakakapahingalo ako digdi.\nBako daw akionon ka pa para magpahingalo? Kun dai ako nasasala, mga\nbuhay sa exile, E:\nkwarenta ka pa sana? Si Tiyo _____ ngani ma-otsenta na yaon pa sa sirkulasyon. Pero, okay, sabot ko. Nakakasulo man talaga an sentro. Sa haloy mong pagpahingalo, o should I say, selfnahingaluan ka na man garo?\nIyo. Maray na ako.\nWow, that’s good news—great news sa totoo! Magayunon man talaga digdi. Rejuvinating. Ako ngani, baad humaloy pa akong mga pirang aldaw. Makapahiyahay lamang. Okay an saimo? E:\nBukas man sa gabos an isla.\nIyo. Magayon digdi, pero bako daw mas magayon kun makabalik ka sa dapat mong padumanan.\nAy wow, totoo an?\nAn tattoo mo sa angog—an simbag mo!\nDai mo lamang talaga ako pighidaw?\nMakulog na Pam, an mata ko sa suriaw.\nAy wow, tatao ka pa man palan mag-rhyme. Dai ka namumundo digdi though? An huba sanang nahiling ko digdi, niyog, gapo, baybay. Joke.\nMay ogma digdi kun kaipuhan ko.\nAy wow. Sagkod duman na sana? Arog na sana kaan? Makaulok ka. Kaito pigsuka-suka mo an Bora na overrated na basud, mabagsak ka man palan lalay sa basud. Makaulok, makaulukon. E:\nHale sa basud, mauli sa basud. Laen na man an sukulan ko ki kaogmahan.\nAy wow. So, iyo na ini an kaogmahan saimo? Baybay, niyog buda tubig?\nBaybay na pag inilubong mo an saimong bitis garo matris kan inang kinaban. Mga puon ki niyog na an ragasnas kan pala’pa sarong\nmakagirabong tataramon, na dulong makagirabo ta ini nugad nasasabutan. Buda an dagat, an hukol na mismong pagtubod na nagkaigwang lawas. Iyan. Iyan man sana. P:\nWow. Ano ito, ba’gong tula?\nTama na Pam, dai mo na man ako mapapahampang sa tinalikudan ko na.\nAram mo kanugon ka. Talentado. May itsura. Pasikat na kuta. Dai lamang naglaog sa isip mo na baad pigsasayang mo sana an buhay mo digdi sa pagta’naw sa mga batiris buda hukol? Dai nag-agi sa isip mo na baad mas maray kun iheras mo sa katawohan an saimong tibay? E:\nDai man ninda ako kaipuhan; buda ika na mismo nagtaram dakol nang nakapano kan sakong binayaan.\nPara sako dai pa ki nakatukal saimo; dai pa ki nakapano kan saimong binayaan. Ako, dai mo lamang ako tina’wan na balor? Inataman ta ka. Kinaag sa ibabaw kan gabos. Tanda mo, dai kang nahiling na bitis, gabos pandok na nakatangad saimo! Itutukal mo sana ako para digdi? E:\nMuya ko sana garong mamati kun igwa pa talagang totoo.\nAy wow. Ako palan, bako? An pagkamuot ko saimo?\nPam, isinumpa ko na su aldaw na ito.\nWow. Dai ka lamang na utang na boot.\nBayad ko na.\nKakaherakan ko an sunod mong madadara.\nHuna mo kaya mo akong sayumahan? Mga diyos, Noy, pigpapagpagan ko sana kan bitis; mga hadi igibo ko sanang ti’makan; mga higante ipaduruko ko; mga imortal ipaharalo ko. Dai mo ako midbid!\nMidbid taka. Kua ko na an kawat mo. Ika an dagkang pambua, an promisang daing laog. Magayunon na lawas, sa irarom kan pabrikadong laad. Luminos! An buhok mo itom na mga iragong gibo sa paros,\nan mata mo hudong na danaw sa tahaw kan de tingong liâ€™tag, an saimong kalamias, gatas na hinadukan ki rimuranon na halas, an ngimot mo, nagsusulwak kan dugos na duminumig sa daghan kan mga langaw! P: â€Śiyan tabi mga tugang an hudyan na tula ni _________ baâ€™go siya nalapa sa isla kan obskuridad. Ay wow, scoop ini.\nLagatak kan tapos kan recording. Agosto 16, 2012. Karangahan.\nCHEWING GUM O PRIMER KAN PAGSAPA 1:\nMag-chewing gum ka ngona. May muya akong paghuhurunan ta.\nKaya mo talaga akong mapaogma?\nIka maogma ka?\nMaogma ka kun siring ta kaya mo akong paogmahon?\nNata kaipuhan mo pa magdigdi burubanggi?\nSyempre, muya taka mahiling. Makahuron. Makairibanan.\nKun dai mo ako mahiling, makahuron, makairibanan, ano man saimo?\nSyempre mamumun... ...\n...do ka? Sapaa sana.\nIyo. Bakong dapat maging maogma ka pa ngani?\nTa namumundo ako pagdai taka nahihiling. Garo ako magadan.\nNata ako maoogma na garo ka magadan?\nAw, ano naman ini, dai mo nasasabutan na importante ka sako?\nPaâ€™no ako naging importante?\nNapapaogma mo ako, ano pa man.\nOgma ka talaga?\nNa arog sana kita kaining duwa? Nakatukaw digdi?\nDawa arog sana kita kaini, sagkod pa man?\nAw, bako man.\nIyo bako man. Bako ka man maogma. Pigtataram mo sana. Kaipuhan mong itaram.\nSain ini paduman?\nPag naubos na an chewing gum. Sapaa sana.\nPara sain an mga hapot na ini?\nWara. Wara na man kaya kitang mapaghurunan. Aram ko na an gabos mong paborito, an ngaran kan gabos mong naging ataman, gf, an muya mo sa buhay...Sapa sana.\nYaon saimo an kaogmahan ko.\nSa gayon mo. Sa tali mo. Sa ugali mo.\nPag nawara na? Paâ€™no na?\nAn gayon iyo. An tali buda ugali garo dai man.\nAn tali buda ugali garo idinugang mo na man sana. Su gayon man sana gayod an muya mo.\nO, kun totoo, niya ano man?\nDai taka man mapapaogma.\nNapapaogma mo na ngani.\nTa dai mo pa nakukua.\nDawa nakua na kukuahon pa.\nInda ka. An piggigibo ta digdi gabos man sana pag-ipos. Saro man sana an muya mo sako.\nGrabe ka man.\nPranka sana ako.\nAno man huna mo sako?\nLawas na naghahanap ki lawas.\nIyan an hiling mo sako?\nIyan an ipinahiling kan simbag mo sako.\nMuya taka. Padaba taka.\nSisay na ako?\nIka. Nata igwa pang iba?\nAko na magayon, matali, mabuot, o ako na nagtataram saimo na dai mo ako mapapaogma? May hamis pa an pigsasapa mo? Sapa-sapaa na.\nSisay man ito?\nSu dai mo nahihiling ta habo mong hilingon. Su natatahuban kan sakong gayon, tali, buot.\nHararumon man. Dai ko gets.\nDai taka man mapapaogma. Ta ako ngani bako maogma. Uubuson mo sana an pwede mong maubos sakuya, pakatapos kaan mahihiling mo na wara kang nakua dawa dakulon ka nang kinua. Wara. Wara sako an kaogmahan. Kumusta an\nchewing gum mo, may hamis pa? 2:\nNata dai mo ako ibalo?\nPigbabalo ta ka na baga. Pig-aaram ko kun kaya mo talaga ako mapaogma.\nAno an mapaogma saimo?\nIyan kuta su tamang simbag kasubagohon pa. Kaso...ano na an chewing gum ta?\nAno ngani? Baâ€™ gong bado, cellphone, sabihon mo sana.\nHay, ni dai mo ngani aram kun pig-iinsulto mo na ako.\nSain man? Arin man?\nMuya kong maaraman mo na saro man sana an pig-aako kong bayad sa pagistimar ko saimo: respeto.\nPasensiya na. Nakalingaw sana akong kaya mo man palan bumarakal kan mga an.\nHabo ko kutang maging direkta pero kaipuhan. Bako sa igwa na akong bado buda cellphone kaya ako nainsulto. Kundi mala ta kun tratohon mo ako garo sarong bayadan.\nBako man arog kaito an buot kong taramon. Dispensa. Iyo sana ito an nagkairisip ko, na huna kong mapapaogma ka.\nOk, lingawan ta na ito. Aram mo kun ano an kaogmahan?\nDai ko na sigurado.\nAn kaogmahan daa iyo su pagnakua mo na daa dai ka nang hahanapon pa. May hamis pa an chewing gum mo?\nIyo man baga sako. Ika na ito. Wara na akong hahanapon pa, ika sana.\nKun madangog mo sana an sadiri mo sampulo, kinseng taon puon ngonian.\nMaherak ka sako. Kaipuhan taka.\nNaheherak ako. Bako sana saimo. Kundi satuyang duwa. Huni kita sa balkon na ini buru-banggi, pigpapaga an kada oras para sa sarong tagdo ki kaogmahan. Dai ka nauuyam? Baad dai na man ki hamis an?\nKun pwede sanang itao ko na saimo an muya mo nganing mawara na an pagkabuta mo sa katotoohan, nganing manamitan mong sa enot man sana an.\nMagtubod ka. Bako man sana ito an muya ko saimo.\nAno pa apisar kan gayon kan sakong lawas, kakayahan kan sakong isip? May aram ka pang ibang mamumuyahan mo sako?\nMaogma kang kahuron.\nHay, dai mo na daw pagpigaon. Luwaa na an.\nTINAMPO X 1: Sa mas bakong sadistang kina’ban, yaon sa baba kan food pyramid an gabos na malana buda maaskad na kakanon. Lechon, chicharon, adobo, inasinan, chichiriya, kiyamoy, crispy pata, bikol express. Sa mas bakong sadistang kina’ban, dadagitan ka kan duktor kun dai mo kaunon an mga ini. Kun titioson mo an ragsip kan prinitos na unit kan manok pigdutdot sa suka. Isaw. Balut. Uru-aldaw na bitamina an sigarilyo, buda esensyal an walong basong alak. Ngonian na banggi, sa gilid kan tinampo, yaon si 2, pig-single an sarong bilog na agua de pataranta. Maagi si 3, hali sa pag-jogging. Magkaugos an duwa, ugaring mas ugos kaito. Arog kan nakaugalian buda an sibil buda sibilisadong gibuhon sa kontexto kan mga harampangan, tatangruon ni 2 ki baso si 3. Imbes kuahon su baso kan bugsok na likido, kinua kaini su bote kan mineral sa saiyang rosang napsak buda ito an ininom. Kun mamaanan na maray su bote may nakasurat duman na “alkaline.” Duman mapuon an hali’pot nindang huron: 2: Sisay an mas nabuhay na maray? Su gurang o su nasiraman? Su dasok o su halaba? Gabos na abiso satuya dalan pasiring sa halabang buhay, pasiring sa paggurang. Nata dai ka mainom, dawa masiram? Ngani dai ka magadan tulos? 3: May pagkakaiba man baga an masiram sa maogma. An iba man kaya pigaataman ninda an saindang lawas ngani mas magibo ninda an muya nindang gibuhon sa kina’ban. Mag travel, mag-enjoy. Gibuhon an muya. 2: Enjoy sa pagmaan ki mga pintura? Magdangog ki makapirot na opera? Magkahararap sa kababasa ki libro? Magpitik-pitik ki gasgas nang ta’nawon? Nagibo ko na man baga an; nagibo ta na an. Mga pigsasabing muya ta. Pugol na kaogmahan. Buda iyo daw talaga ito an muya tang gibuhon? Sigurado ka daw na an uru-idolo mong vegetarian na film-maker buda an mga socio-political niyang mga kua, daing sikretong obsesyon na gumibong pelikula ki sarong babaying pigmamaruan ki gadya? Malay ta, ito an totoong matao saiyang kaogmahan. Ito an “gibuhon an muya” para saiya. Kun bako sana siyang paslo sa sadiring self-consciousness buda kan tataramon saiya kan iba. 3:\n3: Pa’no matataram na maogma ka na, kun nagkapira pa sana an saimong nabalo? Pa’no mo mataram na ngonian ka na sana maogma buda sa aga dai na? Nahiling mo na an “sa aga”?\n2: Ah, iyan palan an paliwanag mo kan nakaagi, pagbalo! Nuarin ka man ngaya mataram na maogma ka na? Nauubos man an pagbalo? Na-eeskedyul man an? Pa’no ka maoogma kun pigpupugol mo an kaogmahan? 3: Pigdidiit-diit sana. Pigkukuna-kuna. Hilingon mo, kun sagadon ko an kasiraman pwedeng dai na sa aga. Ubos na. Baad sa pagsagad ko, ikatapos kan sakong buhay. Masiram mananggad baga saparon an ruhab kan behikulo, pero pag harani ka na sa bangin, bua ka kun dai ka mapreno. Pag tapos na an buhay mo, natural tapos na man an ogma. Kun diniit-diit ko, luway-luway sana pero—sierto. Diit na siram, diit na tios. Diit na kaon, diit na pahinang. Diit na pugol, diit na buhi. An mandiriit-diit, sabi ko na ngani, kun tipunon mo, minadakol. Napalawig mo pa su saimong hinangos. Mas dakol kang nahiling, mas dakol kang natanaan. Mas dakol na nasapar. Bakong iyan an mas maray? 2: May mga kasiraman na dai pwedeng kuna-kunaon. Dai pwedeng diit-diiton. Daing pakilabot kun sierto. Kaipuhan ibuhos mo gabos. Ubos kun ubos! Pagkamoot. Pagkamoot na sana. Makuna-kuna mo an? Kun didiit-diiton man sana, aw, maray pang dai na! 3: Nata ano man maraot kan nag-iingat? Ano man maraot kan nag-aadangadang? Masiram an pagkamoot kun mamumu’tan ka man. Pa’no kun dai? Masiram an pagkamuot kun sagkod pa man. Pa’no kun bako? Bakong kun ruminuso ka sa dai mo aram ika an lugi? Kun luway-luway ka sana, usol-sibog sana an banog, bakong kun dai ka man mauyunan o panhiridalian sana bako lamang makulog na maray? 2:\nArog kan nangyari saimo? Hay. Ugaring warang trayumpo.\n2: An trayumpo kun dai mo man sinakitan, dai mo man pinaduguan, warang namit an balik kaan. Pag nag maâ€™wot ka, itaya mo gabos, ta para sain pa man an ngonian kundi para saparon na bilog, daing duwa-duwa. Ta dai mo sierto kun anion ka pa sa aga. 3:\nBako man paraiso an paggurang na dapat maâ€™woton.\nAn gurang mas may magiginibo kaysa sa tuâ€™lang.\n2: Mas muya ko nang maging tuâ€™lang, kaysa sa gurang na nagmamakimaherak nang magadan. 3: Iyo, dipisil an paggurang, kaya ngani mantang aki pa pig-iiposan. Nagpapakusog kita para sa mag-abuton. May nahiling akong 80 anyos na nakakapushup pa. 2:\n3: Pwede mo hilingon an siring kaan. Pero dai ta malilikayan an paggurang. Dulo na an kagadanan. 2: Ugaring iyan an piggigibo mo, bako? Naglilikay ka sa alak, sa sigarilyo, sa taba, sa ngana buda tunay na pagkamuot, na garo baga sa paglikay kan mga ini, malilikayan mo an kagadanan, na dai ka lunudon kan pagmati. 3: An kaakian ta bako man sana garo para magpabutod sa bisyo. Dulo na sa pagmati.\n2: Pwede mong hilingon na siring kaan. Pero, pwede mong hilingon na pagbuhi sa normal na konsepto kan buhay na dapat halawig. Na garo baga an nagagadan na gurang sana an nagadan na trangkilo, maogma buda may nahaman. Buda an nagadan na aki, kanugon, sayang, daing naabutan. An mamuot na maray, na daing sukol, kabuahan. Trahedya. Romantikong kasayangan. 3:\n2: Pano’ dapat an buhay. Halaba man o hali’pot. Dai nauuraw an pagkamuot. Dai nanganganog. Takot sa katotoohan an naghuhuna na yaon pa sinda sa aga. Kapatalan an pagplano, dulo na an nagpaparataram na sa aga na! Ika, sierto mo daw na ikang nagpapaka-ipokrito sa namit kan alak, nag-uukay-ukay sa gym uru-aldaw, nagtitilamtilam sa hampang kan fastfood, magigimata pa? 3: Dai mo sako pagpamation na daing kamugtakan an buhay ko, tamili dai mo kayang pugulon an sadiri mo. Katoninungan. Hinalat ni 3 an simbag ni 2. Bako ta muya niya ining madangog, kundi ta sa pagtubod niya, ito an disenteng gibo. Kan namati niyang garo haluyon na su silensiyo, kuminiling ini sa kahuron, garo pigsisigurong yaon pa ito duman. Sa bilog na pasimbagan nakahiling an duwa sa tinampo, garo duwang abogadong nagpapasuway sa hampang kan dai-hiling na huwes. Kan kuminiling si 2 sa hudyan, ngani magsabatan an saindang maan—kasuarin hudyan nangyari?—sarong reyalidad an puminatahaw sainda. Sisay kita kaito, ngonian buda sa aga? 1: Sa mas bakong sadistang kinaban, aram mo kun pa’no, sain, buda nuarin ka magagadan. Buda an pagkamuot, an pagkamuot, an pagkamuot, kun taramon mong paorootro, nakakakumbinsi ki tawo.\nDai man palan daa ki Diyos, padi.\nNabasa ko baga sa sarong artikulo. Madali na daa mapurbaran kan siyensiya na dai man daa ki Diyos.\nPa’ no daa?\nSa mga nadiskubre daa kan siyensiya manungod sa Big Bang, pisiks, halos kaya na daang ipaliwanag an kahewasan na dai nangangaipo ki sarong Diyos.\nSabi an kan mga sayantipiko?\nNakua na daa ninda kun sisay nagkawsa kan Big Bang?\nIyan an dai pa. Pero pighihingowa ninda na mapatunayan na dai man talaga kaipuhan ki “kawsa” an Big Bang.\nBasta sana nagkaigwa?\nIyo. An pinakakumbinyente iyo an taramon na gabos sarong aksidente. An kahewasan dai tinuyo. Aksidente o tsansa. Pero halat. An aksidente baga may kawsa man gilayon bako?\nTa para mabangga kan awto an sarong aki, kaipuhan magkaigwang awto buda aki. Dangan kaipuhan mag-andar su awto, buda magpasiring man su aki sa dalan kan awto. Ba’go magdalagan su awto dapat may magmaneho. Ba’go mapasiring su aki sa tinampo, kaipuhan may magsugo saiya na magbakal sa tindahan. Buda ngani mapangyari su mismong banggaan, kaipuhan umagi an sarong babaying hali’pot an palda, buskad an daghan, buda su aki man kaipuhan mabutsan su piso sa tahaw kan tinampo.\nBaad bako man siring kaini kasimple an aksidenteng pigtataram kan siyensiya.\nKun siring aksidente sana na uru-aldaw nagsisirang an aldaw sa sirangan. Aksidente na ribo-ribong taon nang nangyayari.\nBaad may mga bagay na dai talaga nangangaipuhan na kawsa?\nIgwa daw? Base sa palibot ta, dai man ki bagay na dai ki pinu’nan: pisog, tambo, burak, pisog. Kawsa, epekto. Su epekto nagiging kawsa ki ba’go naman na epekto, na magiging kawsa ki ba’go naman na epekto, ad infinitum. Halawigon na eksplenasyon, detalyadong paliwanag, an pundasyon yaon sa kawsa. An hapot nakua na su kawsa?\nPighahanap? O baad habo hanapon ngani mataram na warang kawsa?\nDai pa, ta an nadidiskubreng kawsa, epekto sana ki saro pang kawsa. Garo warang sagkodan na kadena.\nHalawig sana, pero may sagkodan.\nTaramon ta na ngonang an kawsa kan gabos na kawsa.\nIyan an muyang patunayan kan siyensiya na wara.\nSa ibang sabi muya nindang patunayan na warang kawsa.\nNabasa ko duman na pigtataram ninda na “kaya” man daa, na “pwede” man daang dai man ki kawsa. Na nagkaigwa sana.\n“Pwede.” Sarong teyorya. Bako katotoohan. Ispekulasyon. Sarong hapot: nata nagkaigwa? Nata dai naging dai na sana? Nata igwa: kayaonan kan kagabsan?\nBasta na sana.\nHinalean kan pinunan?\nSana. Naging sana. Baad daing kasimbagan?\nO dai kayang simbagon.\nPa. Dai pa kayang simbagon.\nSabihon tang daing Diyos, ano an mawawara sa kinaban? Ano an makukua kan kinaban? Sabihon tang dai man palan ki Diyos pero huna ta igwa, ano an kalugian? Ano an kawa’ran?\nKaaraman? Aram ko an katotoohan? Na wara man talagang Diyos, kaya an gabos na piggigibo manungod sa pagtubod digdi sarong kabuahan.\nPagmati na tama ako. “Sabi ko na. Sala kamo.”\nKun nagtutubod akong may Diyos, pero wara man palan, magagadan akong tungag, nalansi.\nIyo. Sinayang mo su oras sa pagkahuron sa paros, pagsamba sa otik.\nBuda su mga dai nagtutubod sa Diyos, yaon sainda an pagmati na tama sinda. Matataram ninda sa puro kan saindang buhay na “maray na sana ako ta dai ko sinayang an buhay ko sa sarong relehiyon.”\nIyan an kamurawayan kan siyensiya: an pagmati na “tama ako.”\nPagmati na nata’wan ko ki paliwanag an gabos.\nTali. Hutok. Tawo.\nIyo. Orgulyo kan katawohan. Iyan an siyensiya.\nIyo, para ngani baga diyan nasasa’bitan an sayantipiko ki medalya. Ugaring, kun kikilingan ta an nakaaging mga panahon, dai mo namamalisyahan na dai man ki “katotoohan” na sinabi an siyensiya na talagang nagtagal? Puon pa kaitong mga panahon, patukal-tukal an katotoohan. Hilingon mo. Dati lapnad an kinaban, ngonian bilog. Dati, sentro an kinaban, ngonian bako na. Dati siyam\nsana an planeta, ngonian dai na sierto kun pira. A:\nPag-uswag daw talaga o laen-laen na ispekulasyon?\nPero bakong totoo na man talagang bilog an kinaban, buda bako ini an tahaw kan kagabsan. May proseso man kaya, padi, bago maging sayantipikong katotoohan an sarong teyorya, na dati saro sanang haypotesis.\nIyo, sabot ko man iyan. Pero maabot nanggad kita sa dilema na kun an sayantipikong katotoohan an absolute na katotoohan.\nMakusog an ebidensiya kan siyensiya ta base ini sa imperikal na obserbasyon.\nKaso, bako ugaring gabos kayang obserbahan gamit kan satong mga pangmati. Buda mala bako an mga ini perpekto, dipisil ining gamiton nanggad bilang basehan kan absolute na katotoohan.\nAn totoong problema kun igwa man talagang absolute na katotoohan.\nDakol an nagtutubod na igwa.\nAn pagtubod bako man katotoohan.\nAy, ano an katotoohan kun bakong sarong pagtubod? Bakong an siyensiya base man sa sarong pagtubod? Pagtubod sa datos na nakua hali sa mga obserbasyon kan satong mga pangmati buda tali na pigtutubudan tang igwang kapasidad na makagibong mga deklarasyon ki katotoohan? May paliwanag an Iskriptyur unong sa satong kapalibutan, may paliwanag man an siyensiya. Pigtataram kan siyensiya na wara man ki basehan an mga banal na kasuratan, ugaring sa irarom kan sukulan kan saindang mga sayantipikong pagtubod. Deboto buda sayantipiko, pareho pagtubod an basehan. Tataramon kan deboto may Diyos; sisimbagon kan sayantipiko, hain? Tataramon kan sayantipiko, warang Diyos; tataramon kan deboto, sisay an kawsa kan kagabsan? Tataramon kan sayantipiko, sa hudyan wara man; an simbag kan deboto, patotoohan mong wara an sarong yaon.\nWarang magiginibo kundi maghalat. Yaon sa hudyan an kasimbagan. An solamenteng solidong katotoohan iyo an na wara pa man ki nakabalik hali sa kagadanan para magpatotoo kun ano an nasa ibong o kun may ibong.\nIyo, kun dai ta bibilangon su mga nagbarabang mga Sugo o su mga Paraturo na nagheras sato kan katotoohan. Yaon an mga perlas, sa irarom kan mga ogik kan urig.\nKun tutubudan an mga pigsasabi mong mga propeta bilang mga dalan kan katotoohan.\nAn ebedensiya kan kakanon yaon sa pagkaon. Kun nagtubod kang warang Diyos, tapos wara man talagang Diyos, ano an saimong makukua? An onra na tama ka, buda an mga katakod kaini. Pwedeng pagmidbid, medalya, orgulyo, ilusyon na ika an sentro, magigibo mo an saimong muya na daing konsensiya. Ano man an nawara saimo kun nagtubod kang igwa tapos wara man palan?\nAn gibuhon an saimong muya na daing pig-iisip na kasalan.\nIgwa man gilayon na batas kan tawo na mapugol saimo. Pwedeng matugutan su nagkapira, pero igwa man gilayon na sukduhan. Buda dawa igwang sosyudad na daing batas, yaon man gilayon an batas kan kalikasan na wara satong lalang na may lawas an makakalapwas: kagadanan, helang, paggurang. Ano, kun siring, an totoong benepisyong nakua kan daing pagtubod sa Diyos, kun sa hudyan an Diyos maabot saiya bilang kagadanan?\nWara, apwera kan aram niya an katotoohan. Magagadan siya sa katotoohan. Daing laoman, daing lalaoman.\nIyan kun warang Diyos, an problema kun igwa.\nSa ospital, sa terminal ward, sa tulong magkataraning na kama: Pasyente 1:\nSsst! Padi, nag-agi na su magayon na nurse?\nInda. Iyo na garo. Minamata pa man sana ako. Haputa na si Santos.\n(Pinundo su pag pangadyi) Iyo na. Tururugon kamo.\nâ€˜Tang lapa! Dai ko na naman nahiling!\nLapaon man si Santos! Pag arog ngani kaan pukawon mo kami. Isadiri mo man ugaring.\nNata ano man kun mahiling nindo?\nAno pa man. May pig-isip-isip lamang. Kaysa man pagparaisipon ining sitwasyon ta. Ikakabua ko!\nMatigmaok na ngani kita, anas pa sakit pigsasapar ta.\nMatigmaok na ngani kita, anas pa basura pig-iisip ta.\nNata ano man palan dapat isipon? Na mapaiton an kastang bulong? Na simpleng pag-tiâ€™ris kaipuhan pa iniksyunan ngani dai mamati na pigpiripit an kastang ayot?\nIni kaya si Santos habo ki siram, santos ngani. Su pigpaparako baga an sa krus. Haputa daw ngani an Diyos mo kun nata dawa uru-aldaw ka ki ngurob-ngurob diyan dai ka lamang ibulong!\nO sige. Sabihon tang nagkamilagro buda nakatindog ka diyan sa nahihigdaan mong solo. Buda sabihon tang grabe su milagro ta napatindog mo su lapit mong dai ki tabang ki dawa ano. Buda sabihon ta nang labi-labi su milagro na apisar kan bata kan helang na nagsasangaw diyan sa ngaspak mo, sa lambang hangos mo, sa likido na nagdadalnay sa kada posibleng luho kan nalalapa mo nang lawas, napatugot mo su nurse na kayuon ka, mababago mo daw an katotoohan na dawa anong oras pwede ka nang magadan?\nAn mga kriminal ngani, baâ€™go bibitayon ipakaon ki masiram.\nHuni kaya si Santos an trip kaini sakit.\nIyo baga, ibadat an kriminal, pero nata, pag-ipatukaw na baga sa silya elektrika, gabos na siniba niya, isuka man sana. Sa takot magadan.\nDai mo man mahahali an takot na magadan. Sisay man an bakong takot magadan? Ika?\nTakot ako magadan, pero mas takot ako mabuhay digdi gilayon...\n(Nagbukas su pinto) O, huyan na su nurse nindo...\nNGALAS 1. Dai na ako maisip na ibang lugar o sitwasyon ta dawa sain man na lugar o ano man na sitwasyon nagkakanigong magpurbar na igwang Kagmukna, buda pwede kitang mangalas. Yaon ako ngonian sa sarong opisina pighahalat an babayi sa likod kan salming na apudon an numero sa kapot kong karton, nakatukaw ako sa malipot na lansang, piglilibot an pagmaan sa malipot na kinaban. Simple an palibot, halos duwa sana an kulor na paorootro: dagat buda langit. Sa monokromatikong tema huna mo saro ining set sa sarong studio sa Hollywood, garo su train station sa The Matrix kun sain contrived an randomness. Iyan an gibong tawo, makanos na salming kan gibo kan Kagmukna. Pero pa’no makukua an Kagmukna sa lugar na ini? Pagsinabi kayang Diyos, malaog sa hutok mo, simbahan, banal na bulod o sa kun sain na banal na lugar. Pero yaon an Kagmukna, bako sana sa banal na lugar pati man sa bako, sa totoo kun aapudon ta siyang Kagmukna, daing minuknang lugar na wara Siya. Makukua ta siya sa gabos na lugar. Nagsusurat an babayi sa likod kan salming. Nakasu’lot siyang pulang uniporme na gibo sa mahi’bog na tela. Garo maimbong an pagmati kan saiyang gubing. Gibo garo sa kayo. O baad sa seda. Naisip ko an kahoy kan kayo kaito sa Tayhi kan sakong kaakian. Pag ito-o mina bunga ipano nanggad kaito an tinampo ki yumok na minabuswak hali sa saiyang pahingurag na sanga. Kaito, itong kahoy na ito an kaoroitaasi sa gabos, makangalas, makapahibabaon an saiyang kalangkawan. Dakol na beses akong ipapundo kan kahoy na ito para humiling. Nugad haloy, nugad pasikrap sana, pero ipahiling ako, ipangalas. Katakod kaini, naglaog man sa isip kun pa’no namumukna an seda o silk. Hali ini sa mga ulod na pig-apod na silkworm. Garo ini lapat na natural na minaluwas sa saindang mga lawas. Igwa nang mas baratong alternatibo an mga paktorya kan lapat-lapat na ini, pero an diperensiya kaini sa kantidad an malinaw na minapahiling na dai ta kayang arugon an hali sa kapalibutan. Mala nagsusurat, nabaling su huling ko sa saiyang kamot buda panurat na paburubalyo sa papel na saiyang pigdudukuan. Sa panurat naisip ko an tinta na nagbubulos sa tubo pababa sa nagrarabas na bola sa puro kan ballpen pasiring sa papel. Napano akong ogma sa ideya. May pakasabot man ako sa pisika, buda aram ko na dara an proseso kan pagbaba kan tinta sa papel sa simpleng konsepto kan Natural Laws na nadiskubre ni Newton. Magayon paghurop-huropon na nadiskubre sana an batas na ini. Buot taramon dai ini minukna ni Newton; buot sabihon yaon na ini sa kagabsan ba’go pa naaraman kan bantog na sayantipiko. Sa simpleng aksyon kan tinta na nagbubulos sa tubong ito, naiisip ko an grabidad. An grabidad an dai manigaran na simtoma kan pagkatakod kan satong planeta sa sarong sistema ki mga planeta na nagtatalibong sa aldaw. Pero bako sana hali sa aldaw an puwersang ini, ta an aldaw mismo, kaubay an mga planetang nagtatalibong digdi, nagtatalibong pa palibot sa sentro kan galaksi, an Milky Way. Buda dawa an mata-mata kan Milky Way, bako an pinaghalian kan puwersang ini ta dawa an Milky Way nagtatalibong man, kaiba an milyon-milyon na iba pang galaksi sa mata-mata o sentro kan uniberso. Mala\nkaini nagtutubod akong dai ini natatapos digdi. Bako imposibleng an sentro kan satuyang uniberso nagtatalibong pa, kaiba an dai na mabilang na iba pang uniberso sa sentro kan mas dakula pang sistema. Kun mahihiling ta, an sentro, nagtatalibong sa mas dakulang sentro, na nagtatalibong sa mas dakulang sentro, padakula ki padakula an singsing kan relasyon sagkod mabalik sa puon kan gabos na puon, kan sentro kan gabos na sentro. Pwede daw na an tahaw kan gabos na pagtalibong na ini sarong kawaâ€™ran o void? Kun siring an kaigwahan ginibo kan kawaran? Warang lohika. Mas matanos garong dalagan iyo an na an nasa tahaw kan gabos na tahaw, an puon kan puon iyo an kapinunan, an hinalean, an minuknaan. Naghihiro an kagabsan, kun susunudon an Batas kan kawsa buda epekto, an paghiro na ini (epekto) igwang nagbusol (kawsa). Igwang nagbusol. Dulo pa kaan igwang nagmukna kan bubusulon. Igwang panahon na wara pa an uniberso, igwa man na panahon na nagkaigwa. Pasahot kan iba, pwede man daang basta na sana nagkaigwa, i.e. aksidente, tsansa an gabos. Kumbaga, partikulo sa kapwa partikulo nakamukna dulot kan aksidenteng pagsalak o pagdukutan ki baâ€™gong partikulo. Ugaring sa arog kaining sitwasyon kaipuhan tang isipon na kaipuhan an duwang partikulo ngani makabilog na saro. Sain hali su duwang partikulo? Kun aksidente, sisay nagbusol ngani magkaigwang aksidente? Sisay nakatingkog, sisay napasala, sisay an dai man nagtuyo? Ngani mangyari an aksidente, kaipuhan man giraray ki may maaksidente. Para aksidenteng makamukna an duwang partikulo ki baâ€™gong partikulo, kaipuhan muknaon ngona sinda. An kawaâ€™ran dai man makakamukna ki kaigwahan. Pasakat sa panurat minaanan ko su kamot na nagtutubong, su mga guramoy na gurugulon. Nahiling ko an Kagmukna kan naisip ko an ribo-ribong ugat, laman, tulang na naghihiro, nagpipiltik, nagpipirisikpisik sa simpleng akto ki pagtubong. Naisip ko an sulog kan dugo buda buhay buda an iaragihan kaining mga dalan sa simpleng pagbaklay kan kamot sa papel. Katakod kan kamot an kalamias, kun sain mas dulo pa an kumpleksidad kan paghiro, pagpiltik, pagpirisikpisik kan dugo buda buhay. Doblehon ini ta duwa an kamot buda kalamias, pag-apaton ini kun iuubay pa an duwang bitis. Mabilang pa daw kun iuubay pa an ibang piggigibo kan ibang parte kan lawas sa partikular sanang panahon na ito: an paglupos-butog kan baga sa paghangos ngani iwagas an oksihina sa dugo buda iluwas an carbon dioxide; an kidit-turos kan tulak sa pagrunot kan kinakan buda ibusol ini pababa sa bituka ngani masurop su sustansiya buda mailuwas su basura; an pagpadara ki signos kan bato pasiring sa hutok na pano na ini ki ihi; an pagsalak kan signos hali sa bato sa iba pang signos na naglalaog sa hutok sa paagi kan mata, dungo, unit, talinga, dila, buda su hali mismo sa sadiri kaining pag-andar, arog kan muyang isira tadtaod, mga gigibuhon pakatapos kan urulian, buda iba pang mga isipon. An milyon-milyon na proseso na nagdadalagan sa lawas kan sarong tawo dai garo kayang duplikaron kan gabos na komputer na yaon digdi sa opisina. Mga komputer na nangangaipuhan ngani bagang tawo na magpadalagan! An milyon-milyon na proseso sa milyon-milyon na makina sa lawas bako sana kan kada tawo, kundi kan kada lalang, bako sana sa planetang ini kundi sa iba pa, bako sana sa unibersong ini, kundi sa mga unibersong mas dakula buda kumplikado pa digdi, sisay an brilyanteng prosesor? Sisay an selestyal na makinista? Sa simpleng katotoohan na ini, minaogma ako. Sa tahaw kan kasiributan kan lawas yaon an puso kun sain nagbuburabod an inang pulso ki saradit na aking pulso sa bilog na kalawasan. Yaon digdi nagbubusay an kiriâ€™kiti kan buhay na iyo an minapahiro, minapapiltik, minapapirisipisi. Arog kan mga ekwipaheng de koryenteng naghaharok ki pag-andar sa puon kan mga poste, an puso na sa tabang buda\nkooperasyon kan iba pang mga parte, iyo an tagadara ki paghiro sa lawas, igwa man ki puon na pigkukuahan ki pag-andar. An importantehon na hibot-hibot kan puso igwa ki nagbubumba. Kun an simtoma kan buhay iyo an paghiro, nagkakaigwang paghiro an puso mala sato, an kalag. Bako man kita an satong kamot, an kalamias, an bitis, an tulak, an baga, an satong pandok, dawa an satong puso. Siring man, bako kita an hutok-isip. Igwa kitang pagkaisi dawa turog an hutok. Arog kan lawas an hutok piggagamit ta sanang ekwipahe para sa pan-urualdaw tang pagbuhay-buhay. An kalag na nakatukaw sa puso an burabod na nagtataong buhay sa lawas buda hutok. Ugaring dawa an laad kan kalag sinublian man sa puon kan laad, an Amang Kalag, an Kagmukna. Sa katotoohan na ini, minaogma ako.\n2. Urualdaw sa kinaban kan mga gurang, sentral an paghanap ki ngalas. Makaulok ngani bagang kan aki kita, gabos pighahampang ta sa kangalasan, ugaring may minataram sato na ining ngalas sarong sintomas ki kawaran ki pagkaaram. Nganing dai mataraman na mangmang, minahingowa kita magkaigwang aram, inadalan ta kun pano masampot an matarom, matagas, mata’bang buda malipot na dunong kan sarong gurang. Kan naabot ta na ugaring ito sa hudyan, sa laog kan kudal kan obligasyon, paghingowa, kumpetisyon, tensiyon, pagkadisganar buda dis-ilusyon, pighahanap ta an satong kaakian. Bako an aki tang lawas, kundi an puro, daing malisyang agimadmad kan sarong yagit na tatao pa mangalas. Totoo na pwedeng mamati ta an kahibabaan sa kangalasan, pero naging kara’tan man sana an magpahibaba sa kinaban kan mga gurang na nag-aarantugan ngani iyo an lumuwas na nakakalabaw. Mamamati ta an kahibabaan, pero bako an kahibabawan kan nangyayaring urumbasan sa kinaban kan mga gurang. Pero gurang man pwede pa mangalas. An ngalas kan sarong gurang ngani garo an mas tamang porma kan kangalasan. Ta an pagngalas na totoo iyo an pagngalas na pano ki kaaraman bako sa kadaehan ki aram. Dakulang kwarta buda halabang oras an satong iluwas buda iwaldas sa paglibot kan kinaban matuparan sana an ta’nawon, eksperyensiya o palabas na mapataram gilayon sato na “WOW!” Kun aram ta sana, buda kun tatao sana kita maghiling, uya sa luwas kan bintana o mas harani pa ngani, sa kahampang tang namumurak na tinanom, sarong aki o mismong sa laog kan lambang saro satuya, yaon makukua an ngalas. Sa ribo-ribong ngabil kan buskad, sa bulalangaw sa danaw kan mata kan aki, sa imbong na sa laad kan kalag hali, mahihiling ta buda mamamati an gira kan kamot kan Kagmukna.\nMANUNGOD SA KAGSURAT Si JAIME JESUS UY BORLAGDAN, sarong para-adal kan siyensiya kan identidad, sa irarom ni Jagad Guru Siddhaswarupananda Paramahamsa Prabhupad, an saiyang ispiritwal na guro. An librong BUHAY-GADAN an pam-pito niya nang koleksiyon. Yaon siya kaiba an saiyang agom na si Carina buda aking si Radha Govinda (dasi) sa Siyudad kan Tabaco.


Google Glass and Virgin Atlantic. And SITA. | IT and Data Musings…\nPrevious PostBoards of various state bodiesNext PostThe Year of Code in the UK


Aldabra: Once Upon an Island, Альдабра. Путешествие к таинственному острову\nАльдабра. Путешествие к таинственному острову смотреть онлайн, Альдабра. Путешествие к таинственному острову трейлер\nДата Добавления: 2017-01-27 10:15:35\nДата Обновления: 2019-09-16 19:26:01


Marburg, SAGA Арт. 58086 купить недорого в Алматы ✔ 【Oboi.kz】\nMarburg, SAGA Арт. 58086 (Marburg, SAGA)\n"Marburg, SAGA Арт. 58086"


The Pottenger Law Firm LLC kansas city mo - wikiKC.org\nThe Pottenger Law Firm LLC kansas city mo\nThe personal injury and wrongful death trial lawyers of The Pottenger Law Firm LLC provide experienced and compassionate advocacy for victims of serious injury caused by negligence. Based in Kansas City, Missouri, we have secured hundreds of verdicts and settlements arising from motor vehicle accidents, workplace injuries, medical negligence and nursing home injury, defective medical products and unsafe premises.\nAccident attorney in Kansas City\nKansas City Plaintiff's Lawyer\nMO semi accident attorney\nTruck accident attorney in Kansas City\nThis page was last modified 2 years, 1 month ago


CNA SERVIZI MODENA SOC.COOP. A R.L.\nCNA SERVIZI MODENA SOC.COOP. A R.L. VIALE REGINA PACIS 30


Teacher Created Resources Educational Supplies | OfficeCrave.com\nTeacher Created Resources Educational Supplies\nTeacher Created Resources Better Than Paper Board Set (9459)\nLightweight, Durable, Write on/Wipe off - 48" Width x 144" Length - Assorted - 4..\nTeacher Created Resources Chalk Brights Accents Brd Set (9665)\nDurable, Damage Resistant - 0.50" Height x 18" Width x 30.25" Length - Multicolo..\nTeacher Created Resources Chevon Accents Board Set (9589)\n(Decorative Accent) Shape - Chevron - Durable, Strong, Damage Resistant - 0.50" ..\n11 (Shape) Shape - Residue-free - Assorted - 1 Pack..\nResidue-free, Write on/Wipe off - Multicolor - 1 Pack..\nTheme/Subject: Learning - Skill Learning: Fraction..\nAssorted - Wood, Metal - 1 Set..\n8 1/2" x 11" - White Paper - 360 / Pack..\nFun, Learning Theme/Subject - 7.50" Width x 17.50" Length - Multicolor - 1 Set..\nMarquee Welcome - Multicolor - 5 / Set..\nAssorted - 1 Set..\nTeacher Created Resources Patriotic Scallpd Border Trim (4158)\n(Scalloped Border) Shape - Self-adhesive - Acid-free, Durable - 420" Length - As..\nFun Theme/Subject - Acid-free - 2" Height x 18" Width x 30.25" Length - Multicol..\nTeacher Created Resources School Rocks Decorative Set (6174)\nAccomplishment Theme/Subject - 100 - Acid-free, Long Lasting - Multicolor - 3 / ..\nLearning Theme/Subject - Acid-free - 26" Height x 6" Width - Multicolor - 1 Set..\nTeacher Created Resources Seasonal Bulletin Board Set (9476)\nSturdy, Durable, Damage Resistant, Acid-free - 0.10" Height x 6" Width x 6" Leng..\nTeacher Created Resources Slap Bracelet Assortment (6154)\nSkill Learning: Correct Behavior..\nMulticolor - 5 / Set..\nTeacher Created Resources Superhero Theme Deco Set (9666)\nSuperhero Theme/Subject - 200 (Pieces) Shape - Acid-free, Lignin-free, Long Last..\nTeacher Created Resources Holidays Bulletin Board Set (9477)\nHoliday Theme/Subject - Sturdy, Durable, Damage Resistant, Acid-free - 0.10" Hei..\nTeacher Created Resources Ranger Rick Bulletin Board Set (9474)\nAcid-free - 2" Height x 18" Width x 30.25" Length - Multicolor - 1 Set..


Nanaimo-Info-blog: Nanaimo City Council Meeting Mar.16/15\nVan. Is. Conference Centre\nCore Services Review Update\nTransfer funds to general fund asset management reserve fund\nRDN Regional Growth Management Service Amendment Bylaw\nRezoning application 5470 Godfrey Road\nUnresolved building deficiencies:2023 Kelsie Rd., 126 Wildlife\nColliery Dams Update direct staff to install auxillary spillway for lower Colliery Dam or pursue the labyrinth spillway or overtopping option instead\nStreet entertainers regulation amendment bylaw\nProperty maintenance bylaw: 221 Victoria Rd., 6270 Icarus Drive.\nBylaws with no accompanying report\nMandate and objective: Nanaimo culture & heritage commission and Parks & Recreation Commission\nLabels: Nanaimo, nanaimocitycouncil


PASTA DORO POLENTA GM. KUKORICADARA 500G PASTA DORO POLENTA GM. KUKORICADARA 500G - DiétABC webáruház\nPASTA DORO POLENTA GM. KUKORICADARA 500G ÁRA:


Mt William (Mt Duwil) Trail. - Ryn Shell artist author, and Gray Nomad travel writer.\nMt William (Mt Duwil) Trail.\nGrampians by Gray Nomad is an eBook that will be published during the Australian spring.


Party Music Kit by Tatamusic | AudioJungle\nBased on item “Party Music”\n1. Demo_1 (2:09) was made using these song sections in this order: 01, 02, 03, 04, 05, 06, 07, 08, 09, 10\n2. Demo_2 (1:24) was made using 01, 03, 04, 05, 06, 07, 10\n3. Demo_3 (0:54) was made using these song sections in this order: 01, 02, 03, 04, 10


Nagbisita si Gabriel ki Maria | Mga Leksiyon sa Bibliya Para sa mga Aki\nParyente ni Elizabeth an hoben na si Maria, na nakaistar sa siyudad nin Nazaret sa Galilea. Ikakasal na si Maria ki Jose na sarong karpintero. Kan anom na bulan nang bados si Elizabeth, nagpahiling ki Maria an anghel na si Gabriel. Sinabi kan anghel: ‘Marahay na aldaw, Maria. Ugmahon saimo si Jehova.’ Dai niya naintindihan an sinabi saiya. Sinabi pa ni Gabriel: ‘Mabados ka asin mangangaki nin aking lalaki; Jesus an dapat na ipangaran mo saiya. Mamamahala siya bilang Hadi. An Kahadian niya daing katapusan.’\nSinabi ni Maria: ‘Pero birhen ako. Paano ako magkakaaki? Nagsabi si Gabriel: ‘Mayong imposible ki Jehova. Maabot saimo an banal na espiritu, asin magkakaaki ka. Nagbados man an paryente mong si Elizabeth, dawa gurangon na siya.’ Dangan sinabi ni Maria: ‘Uni ako, an babaying uripon ni Jehova. Mangyari lugod sako an sinabi mo.’\nNagduman si Maria sa siyudad na nasa bulod para dalawon si Elizabeth. Kan kumustahon siya ni Maria, namati ni Elizabeth na luminukso an umboy sa tulak niya. Napano siya nin banal na espiritu asin nagsabi: ‘Maria, binendisyunan ka ni Jehova. Sarong onra na magin bisita sa harong ko an ina kan sakong Kagurangnan.’ Nagsabi si Maria: ‘Inuumaw ko si Jehova nin bilog kong puso.’ Nag-istar si Maria ka Elizabeth nin tulong bulan, pakatapos nagpuli na siya sa Nazaret.\nKan naaraman ni Jose na bados si Maria, habo na niyang idagos an kasal ninda. Pero nagpahiling ki Jose sa pangaturugan an sarong anghel asin nagsabi: ‘Dai ka matakot na pakasalan siya. Mayo siyang ginibong maraot.’ Kaya pinakasalan ni Jose si Maria asin dinara siya sa harong ninda.\n“Ginigibo ni Jehova an gabos na ikinakaugma niya sa langit asin sa daga.”—Salmo 135:6\nMga Hapot: Ano an sinabi ni Gabriel ki Maria manungod sa magigin aki niya? Ano an pagmati ni Elizabeth saka Maria manungod sa mga bagay na nangyari sa sainda?


Claude Williamson Trio-Song For My Father-Single Layer Stereo SACD|Acoustic Sounds\nClaude Williamson Trio - Song For My Father\nCVEN 0269 SA\nFeaturing Andy Simpkins and Al "Tootie" Heath on SACD!\nJazz pianist Claude Williamson is joined by Andy Simpkins (bass) and Al "Tootie" Heath (drums).\n3. Feelin’ Fine


500 Padre Blvd. #405, South Padre Island, TX 78597 (MLS #29733310) :: The MBTeam\n500 Padre Blvd. , #405\nMLS #: 29733310\nRight on the beach, 100% refurbished, 2 full bath / 2 bedrooms, All new furniture that stays, New granite countertops, New dishwasher, New washer/dryer, New stove, Lockup pantry, Right on the beach, Restaurants, Nightclub, 2 swimming pools, 2 hot tubs, Tennis Courts, Private Beach Access, Laundry service available, Workout room, Parking garage and open parking\nSea Island Tower Condominums\nWasher Dryer Stove/Range-Electric Dishwasher\nListing provided courtesy of Dale Iley of Mission Real Estate Group. © 2022 Harlingen Board of Realtors Multiple Listing Service.\n500 Padre Blvd. , #405 South Padre Island, TX 78597\nExterior Features Balcony Exterior Siding Block Fence Type None Foundation OtherSlab Location Features GulfsideOn Waterfront Pool In Grnd Roof Built-Up Stories One Street Type Paved\nConveying Appliances WasherDryerStove/Range-ElectricDishwasher Energy Features Other-See Remarks Flooring Carpet Heating System Central Interior Features Other-See Remarks Master Suite Other-See Remarks Special Features Internet AccessCable TvSmoke Detectors Water Heater Water Heater Window Coverings Other Window Coverings


Page 323 - Giagonigroup | Creative Home Design Inspiration Inspiration Of Bedroom Paint Colors On 2019. Inspiration Of Bedroom Decor Ideas On 2019. Inspiration Of Hot Water Dispenser On 2019.\nbest home design ideas, like Inspiration Of Bedroom Paint Colors On 2019. Inspiration Of Bedroom Decor Ideas On 2019. Inspiration Of Hot Water Dispenser On 2019. Inspiration Of Kitchen Floors On 2019. Inspiration Of Glass Dining Table On 2019. Inspiration Of Standard Size Of Kitchen On 2019.\n17+ Inspiration Of Bedroom Paint Colors On 2019\n17+ Inspiration Of Bedroom Decor Ideas On 2019\n17+ Inspiration Of Hot Water Dispenser On 2019\n17+ Inspiration Of Kitchen Floors On 2019\n17+ Inspiration Of Glass Dining Table On 2019\n17+ Inspiration Of Standard Size Of Kitchen On 2019


|Banco| - Sarutobi Kaden. - Página 2\nRe: |Banco| - Sarutobi Kaden. por Skywalker 10/6/2021, 10:39\nCarai, Bill Gates.\nRe: |Banco| - Sarutobi Kaden. por Indra 29/6/2021, 23:31\nValor: 2.380.000 RY\nSaldo Anterior: 60.869.825\nReferência: 2 Rank S Solo (30% VIP + Nível Militar) https://www.narutorpgakatsuki.net/t75554-timeskip-10-anos-a-vida-do-shodaime-hokage#590755\nBanco da vila: https://www.narutorpgakatsuki.net/t74047p30-banco-do-vilarejo#591096\nRe: |Banco| - Sarutobi Kaden. por Skywalker 5/7/2021, 08:28\nRe: |Banco| - Sarutobi Kaden. por Indra 15/7/2021, 01:52\nSaldo Anterior: 63.249.825\nReferência: Salário de Shodaime Hokage de Konoha\nRe: |Banco| - Sarutobi Kaden. por sinhorelli 16/7/2021, 12:38\nRe: |Banco| - Sarutobi Kaden. por Indra 7/9/2021, 23:20\nSaldo Anterior: 65.499.825\nLink: Salário Hokage + 50% (Nível Econômico 5): 2.250.000 (Agosto)\nSalário Hokage + 50% (Nível Econômico 5): 2.250.000 (Setembro)\n2 Rank C: 200.000 (quinzena do UP*)\n1 Rank B: 200.000 (quinzena do UP*)\n1 Rank A: 1.000.000 (quinzena do UP*)\n*As missões foram narradas na época da Quinzena do UP, mas estou pegando o saldo agora. Por mais que a quinzena não esteja mais em vigor, a recompensa pode ser requisitada.\nRe: |Banco| - Sarutobi Kaden. por Sr. L 8/9/2021, 12:15


CHANG, SABRINA A | Examiner Ninja: Analytics for Patent Prosecutors\nCHANG, SABRINA A\n09899810 Method and system of valuating used vehicles for sale at an electronic auction using a computer Jul. 05, 2001 Abandoned -- Failure to Respond to an Office Action\n09750917 On-line product searching method and apparatus Jan. 02, 2001 Abandoned -- Failure to Respond to an Office Action\n09628845 Method for Managing a Quick Distribution of Images Jul. 31, 2000 Patented Case\n09538612 System for ordering printed products containing custom-created design via the internet Mar. 29, 2000 Abandoned -- Failure to Respond to an Office Action\n09363246 Method and Apparatus for Remote Location Shopping Over a Computer Network Jul. 28, 1999 Abandoned -- Failure to Respond to an Office Action